title: Grenfell Towerin tulipalo

text: Talo oli peruskorjauksessa verhoiltu lämpöeristeellä ja sadesuojalevyllä. Näiden välissä oli ilmarako.


title: Grenfell Towerin tulipalo

text: Käytetty "Reynobond PE" alumiini-muovikomposiittilevy oli helposti syttyvää. Muovi oli polyetyleeniä (PE). Päällysteen tarkoitus oli parantaa rakennuksen ulkonäköä ja toimia sadesuojana. Kilpailevan yhtiön tammikuussa 2016 laatimassa paloturvaesitteessä mainitaan selkeästi ulkseinään kiinnitetyn muovikomposiitin kyky levittää nopeasti paloa ylempiin kerroksiin.


title: Grenfell Towerin tulipalo

text: Komposiitin alla oli "Celotex RS 5000"-lämpöeriste, joka oli niin ikään alumiini-muovirakennetta. Lämpöeristeen tarkoituksena oli energian säästö. Eristeen muovi oli polyuretaania, tarkemmin polyisosyanouraattia (PIR). Se ei syty kovin herkästi, mutta kehittää palaessaan myrkyllistä savua. Sadesuojan ja lämpöeristeen välinen rako toimi kuin savuhormina. Se levitti paloa nopeasti ylöspäin. Tuli eteni ylöspäin ikään kuin tuulitunnelissa palokaasujen imun voimalla. Alumiinipinnat irtosivat polyetyleeni tippui palavina pisaroina. Näin liekit levisivät rakennetta pitkin hyvin nopeasti lähes koko taloon.


title: Grenfell Towerin tulipalo

text: Palo muistuttaa leviämiseltään Australian Melbournessa vuonna 2014 tapahtunutta Docklandsin Lacrossen kerrostalopaloa, jossa ei kuollut ketään. Siinä palossa tuli nousi 13 kerrosta noin 10 minuutissa pitkin parvekkeen kyljessä olevaa alumiini-polyetyleenikomposiittilevyä Australian palo johti siellä kyseisen päällysteen kieltämiseen.


title: Grenfell Towerin tulipalo

text: Vuonna 1973 akryylilevyillä päällystetty Douglasin Summerlandin vapaa-ajanviettokeskus paloi Mansaarilla, niin että 50 ihmistä kuoli. Palo syttyi poikien polttamasta tupakasta. Mouvirakennuksen katto romahti, talo paloi minuuteissa.


title: Grenfell Towerin tulipalo

text: Vuonna 1991 ensi kertaa kerrostalon päällyste paloi Britanniassa. Tuolloin syttyi tuleen kerrostalo Knowsley Heightsissä, Liverpoolissa. Vuonna 2000 vanha mies kuoli 14-kerroksisen rakennuksen palossa Ayrshiressä, Irvinessä.


title: Grenfell Towerin tulipalo

text: Vuonna 2007 alumiini-muovikomposiitti paloi Yhdysvaltain Atlantic Cityn Water Club Towerissa. Tästä alkaen päällystepalot yleistyivät.


title: Grenfell Towerin tulipalo

text: Vuonna 2009 paloi Lakanalin kerrostalo nopeasti, kun päällyste oli paloherkkää ja sisäisiä palonsuojalevyjä otettu pois. Paloturva-asiantuntija Sam Webbin mukaan puolet iso-Britannian tornitaloista ei täyttänyt paloturvan perusteita. Mutta alempien virkailijoiden vaatimukset vastuuhenkilöiden kovasta rankaisusta ja paloturvamääräysten muuttamisesta eivät edenneet. Vastuussa olieva taho joutui Lakanalin tapauksessa vain maksamaan vahingionkorvaukset.


title: Grenfell Towerin tulipalo

text: Maailmassa tapahtui 2000- ja 2010-luvuilla useita pilvenpiirtäjäpaloja, joissa alumiini-muovikomposiittipäällyste levitti paloa nopeasti.


title: Grenfell Towerin tulipalo

text: Palokunnan taloyhtiölle antamien ohjeiden mukaan tulipalon syttyessä tuli soittaa hätänumeroon ja pysytellä sisällä. Ohjeistus oli Britanniassa ja muualla yleinen. Ohjeen tarkoituksena oli välttää asukkaan joutuminen mahdollisesti palavaan ja savuiseen käytävään. Palokunnan ohje on monesti sopiva paloihin, joissa palo ei leviä ulkoseiniä pitkin nopeasti koko taloon. Ovet kestäisivät 30 minuuttia paloa ja palokunta ehtisi paikalle siinä ajassa. Monissa paloissa palo on tappanut liian hätäisesti käytävään paenneita. Taloyhtiö kehotti jättämään huoneiston vain, jos huoneisto on tulessa. Huoneiston sai ohjeen mukaan jättää myös, jos joku lähinaapurin asunto palaa. Tällöin olisi täytynyt poistua portaita pitkin ja odottaa palokuntaa talon sisäänkäynnin lähellä.


title: Grenfell Towerin tulipalo

text: Palosta pelastui ihmisiä, jotka rikkoivat paikallejääntikehotusta ja pakenivat asunnostaan. Eräs talosta paennut kompasteli käytävillä olleisiin ruumiisiin.. Vasta noin neljän aikaan asukkaita kehotetiin kykynsä mukaan pakenemaan talosta. Tällöin koko talo oli tulessa, ja moni kuollut.


title: The National Museum of Play

text: The National Museum of Play (entinen nimi Strong National Museum of Play) on Rochesterissa, New Yorkissa sijaitseva museo. Museo on perustettu vuonna 1969 ja avattu yleisölle vuonna 1982. Museo on keskittynyt pelaamisen ja leikkimisen tutkimiseen. Museon näyttelyt sisältävät muun muassa videopelejä, kirjoja, televisio-ohjelmia ja sarjakuvia.


title: The National Museum of Play

text: Museon on perustunut Margaret Woodbury Strongin yksityiseen kokoelmaan. Museo julkaisee pelitutkimukseen keskittyvää "American Journal of Play" -lehteä.


title: The National Museum of Play

text: Museo on myös kotipaikka "National Toy Hall of Famelle" ja "International Center for the History of Electronic Gamesille". Museossa sijaitsee "eGameRevolution" -näyttelyn johon sisältyy "World Video Game Hall of Fame".


title: HMAS Warrego (D70)

text: HMAS Warrego oli Australian laivaston vuonna 1912 palvelukseenotettu River-luokan torpedovenehävittäjä.


title: HMAS Warrego (D70)

text: Alus tilattiin 6. helmikuuta 1909 Fairfield Shipbuilding and Engineering Companyltä Govanista Kansainliiton merivoimille ja sen köli laskettiin vielä samana vuonna. Vesillelaskun lähestyessä alus purettiin osiin ja se kuljetettiin Australiaan. Aluksen köli laskettiin joulukuussa 1910 uudelleen Cockatoo Island Dockyardilla. Alus laskettiin vesille 4. huhtikuuta 1911 kumminaan puolustusministeri George Pearcen puoliso ja se valmistui 1. kesäkuuta 1912. Alus otettiin palvelukseen vielä samana päivänä.


title: HMAS Warrego (D70)

text: Ensimmäisen maailmansodan alkaessa alus osallistui Australian laivaston mukana Saksan keisarikunnan laivaston Itä-Aasian laivueen etsintään ja takaa-ajoon. Tehtävästä vapauduttuaan alus osallistui Saksan eteläisen Tyynenmeren siirtomaiden haltuunottoon, mihin sisältyi Saksan Uusi-Guinea.


title: HMAS Warrego (D70)

text: "HMAS Parramatta", "HMAS Yarra" ja "HMAS Warrego" lähtivät 5. helmikuuta 1915 Australiaan, missä ne aloittivat saattuepalveluksen mantereen itärannikolla. Marraskuussa alus oli huollettavana Sydneyssä, minkä jälkeen se lähti sisaralustensa kanssa Malakan, Itä-Intian ja Filippiinien alueelle. Alus palasi Australiaan 8. toukokuuta 1916, jonka jälkeen se jatkoi partiointiin aluevesillä. Alus määrättiin 17. toukokuuta 1917 Maltalle.


title: HMAS Warrego (D70)

text: Saavuttuaan Maltalle aluksen miehistön piti aloittaa sukellusveneidentorjuntakoulutus, mutta sen sijaan alus lähetettiin heti suojaamaan saattuetta Port Saidista Maltalle. Saattueesta vapauduttuaan aluksen miehistö aloitti koulutuksen, jonka päätyttyä se liitettiin Adrianmerelle sijoitettuun laivasto-osastoon Brindisissä.


title: MotoGP (pelisarja)

text: MotoGP on moottoripyörien maailmanmestaruussarjaan MotoGP pohjautuva ajopelien sarja.


title: MotoGP (pelisarja)

text: Pelejä ovat kehittäneet ja julkaisseet lukuisat eri yhtiöt.


title: Joonas Tolvanen

text: Joonas Tolvanen (s. 1989) on suomalainen kirjailija ja lääkäri. Hän työskentelee yleislääkärinä Kuopiossa.


title: Joonas Tolvanen

text: Tolvanen julkaisi esikoiskirjansa Soturimunkin oppipoika - aikani kung-fu-temppelissä vuonna 2017. Tolvanen on opiskellut vuosien varrella useassa eri kungfu-koulussa Kiinan maaseudulla ja esikoiskirja perustuu kokemuksiinsa näistä kouluista. Samaan aikaan Tolvanen kirjoitti lukiosta ylioppilaaksi ja opiskeli lääkäriksi Itä-Suomen yliopistossa.


title: Joonas Tolvanen

text: Hän on myös perustanut kung-fu-koulun Kuopioon.


title: Diva (albumi)

text: Diva on pop-laulaja Jelena Karleušain kuudestoista studioalbumi. Se julkaistiin 11. kesäkuuta 2012


title: Palladiumhydridi

text: Palladiumhydridi on palladiumin ja vedyn muodostama yhdiste, jossa vety on sitoutunut palladiumin kiderakenteeseen. Huoneenlämpötilassa se voi olla faasissa α, β tai näiden seoksena. Palladium voi absorboida noin 900 kertaa oman tilavuutensa verran vetyä, joka vapautuu osittain metallia kuumennettaessa . Vety on tällöin varastoitunut lähes yhtä tiheästi kuin se olisi nestemäisessä olomuodossa . Tämän ansiosta palladium voisi olla tehokas ja turvallinen vetyvarasto. Absorptioprosessia ei vielä tunneta tarkasti. Palladium pystyy kuitenkin absorboimaan vain alle prosentin omasta painostaan vetyä ja se on kallista (yhden vetykilon varastoiminen vuoden 2003 hinnoilla maksaisi 600 000 dollaria, ja palladiumin hinta on nykyään vielä korkeampi), joten se soveltuu vain rajoitettuihin teollisiin sovelluksiin .


title: Palladiumhydridi

text: Thomas Graham havaitsi vuonna 1866, että palladium voi absorboida vetykaasua. Hänen kokeissaan palladium absorboi vetyä 935 kertaa oman tilavuutensa verran, mikä vastaa molekyylikaavaa PdH ja muistuttaa konsentraatioltaan vedyn konsentraatiota nestemäisessä vedyssä. 1920-luvun lopulla Friedrich Paneth ja Kurt Peters ilmoittivat muuttaneensa vetyä heliumiksi absorboituaan sitä palladiumiin huoneenlämpötilassa. Myöhemmin he kuitenkin totesivat heliumin olevan peräisin ilmasta. Vuonna 1989 Fleischmann ja Pons tekivät elektrolyysikokeita raskaalle vedelle palladiumkatodeilla ja väittivät tuottaneensa sellaisen määrän lämpöä, joka on selitettävissä vain ydinreaktion tapahtumisella. Tämä herätti kiinnostusta kylmäfuusiota kohtaan, mutta alan asiantuntijat pitivät koetta virheellisenä .


title: Palladiumhydridi

text: Palladiumia kutsutaan joskus "metallisieneksi", koska se voi sienen tavoin absorboida vetyä suuria määriä. Huoneen lämpötilassa ja normaali-ilmanpaineessa (NTP), palladium voi absorboida 900 kertaa oman tilavuutensa verran vetyä. Tämä tarkoittaa, että palladium on erittäin tehokas keino varastoida vetyä, sillä normaalisti vedyn varastointi vaatii erittäin suuren paineen. Vedyn absorboitumisen mekanismia palladiumiin ei kuitenkaan tunneta hyvin, joten sen tutkimus voi parantaa menetelmää.


title: Palladiumhydridi

text:
Palladium on suprajohde, kun sen rakenteeseen on sitoutunut vetyä. PdH on suprajohde siirtymälämpötilassa T, kun lämpötila on 9 K ja stoikiometrinen palladiumin ja vedyn suhde x=1. Puhtaalla palladiumilla ei ole havaittu suprajohdeominaisuuksia. Tutkimuksissa on havaittu pudotus resistiivisyydessä lämpötilan noustessa korkeampiin lämpötiloihin (273 K) erityisesti suuremmissa vetypitoisuuksissa (x>1) epästoikiometrisella palladiumhydridillä, mikä voidaan tulkita suprajohteille tyypillisenä transitiotilana.
Palladiumia käytetään tällä hetkellä pääasiallisesti vedyn puhdistukseen, kun vedyn korkea puhtausaste on tärkeää. Vedyn puhdistus perustuu palladiumin ja palladiumhydridin kykyyn päästää lävitseen lähes ainoastaan vetymolekyylejä ja deuterium molekyylejä, jolloin saavutetaan matala pitoisuus muille eihalutuille molekyyleille. Jopa normaalisti ongelmallinen helium ei läpäise palladiumkalvoa. Lisäksi vety- ja deuteriumionit pystyvät liikkumaan nopeasti palladiumhydridin hilan lävitse, jolloin puhdistus on nopeampaa kuin muilla metallikalvoilla.
Tulevaisuuden mahdollisena käyttökohteena voidaan pitää vedyn varastointia, johon palladiumhydridi soveltuu hyvin vedyn suuren tilavuustiheyden puolesta . Huonona puolena on kuitenkin palladiumin matala vedyn massatiheys, jonka seurauksesta varastointijärjestelmästä tulee painava . Vedyn varastointi perustuu palladiumin kykyyn absorboida suuri tilavuus vetyä hilarakenteeseensa verrattuna omaan tilavuuteensa (noin 900-kertainen). Samalla vedyllä on suuri liikkuvuus palladiumissa, jolloin sen lataaminen ja purkaminen on suhteellisen nopeaa. Kun lämpötila pidetään yli 573 K, vältetään suuremman ominaistilavuuden omaavan β-faasin syntyminen.


title: Nešto jako

text: Nešto jako () bulgarialaisen pop-folk-laulaja Janitsan toinen studioalbumi Se julkaistiin vuonna 2012 levymerkillä Payner.


title: HMAS Parramatta (U44)

text: HMAS Parramatta (viirinumerot L44 ja U44) oli Australian laivaston vuonna 1940 palvelukseenotettu River-luokan sluuppi.


title: HMAS Parramatta (U44)

text: Alus tilattiin Cockatoo Docks and Engineering Companyltä ja sen köli laskettiin 9. marraskuuta 1938. Alus laskettiin vesille 18. kesäkuuta 1939 ja se valmistui 8. huhtikuuta 1940.


title: HMAS Parramatta (U44)

text: Kansainyhteisönhallitus asetti aluksen Britannian kuninkaallisen laivaston käyttöön heti sen koeajojen ja koulutusjakson päätyttyä. Alus osallistui elokuussa Punaisellamerellä joukkojen evakuointiin Somalimaasta, minkä jälkeen se suojasi alueella matkanneita saattueita. Somalimaan vapauduttua italialaisjoukoista alus siirtyi sisaraluksensa "HMAS Yarran" kanssa Välimerelle.


title: HMAS Parramatta (U44)

text: Vuonna 1941 australialaisjoukkojen ollessa piiritettyinä Tobrukissa alus osallistui puolustavan varuskunnan huoltokuljetusten suojaamiseen. Eräällä näistä matkoista alus pelasti 24. kesäkuuta uponneelta "HMS Aucklandilta" suuren joukon eloonjääneitä.


title: HMAS Parramatta (U44)

text: Saksan laivaston sukellusvene "U-559" torpedoi aluksen 27. marraskuuta sen ollessa suojaamassa ammusten kuljetussaattuetta Tobrukiin.


title: Carlo Turcato

text: Carlo Turcato (22. syyskuuta 1921 – 2. kesäkuuta 2017 Padova) oli italialainen miekkailija ja olympiamitalisti.


title: Carlo Turcato

text: Turcato saavutti säilän joukkuekilpailussa olympiahopeaa Lontoosta 1948.


title: Silvano Basagni

text: Silvano Basagni (6. elokuuta 1938 Firenze – 10. toukokuuta 2017 Firenze) oli italialainen ampuja ja olympiamitalisti.


title: Silvano Basagni

text: Basagni kilpaili olympiahaulikossa kolmissa kesäolympialaisissa vuosina 1972–1980. Hän voitti olympiapronssia Münchenistä 1972.


title: Silvano Basagni

text: Basagni kuoli Firenzessä 78-vuotiaana 10. toukokuuta 2017.


title: Mersumies

text: Mersumies () on kirjailija Stephen Kingin kirjoittama salapoliisiromaani. Kirja on Bill Hodges-trilogian avaus. Trilogian kaksi viimeistä osaa ovat "Etsivä löytää" ja "Viimeinen vartio".


title: Mersumies

text: 9. elokuuta 2017 Yhdysvalloissa alettiin esittämään kirjaan perustuvaa Mr. Mercedes -televisiosarjaa.


title: Gelson Martins

text: Gelson Dany Batalha Martins (s. 11. toukokuuta 1995 Praia, Kap Verde) on portugalilainen jalkapalloilija, pelipaikaltaan oikea laitalinkki, joka edustaa La Ligassa pelaavaa Atlético Madridia.


title: Ancient (yritys)

text: Ancient () on japanilainen videopelien kehittäjä. Yrityksen on perustanut huhtikuussa pelimusiikin säveltäjä Yūzō Koshiro.


title: Ancient (yritys)

text: Yrityksen työntekijät ovat olleet palkattavissa muiden yrityksien projekteihin tarvittaessa, joka selittää vähäisen julkaisumäärän.


title: Ancient (yritys)

text: Yrityksen tunnettuja pelejä ovat "Beyond Oasis" ja "Etrian Odyssey" -pelisarja.


title: Erkki Kiviniemi

text: Erkki Kiviniemi (s. 11. marraskuuta 1945 Helsinki) on tamperelainen kirjailija, runoilija, aforistikko, kriitikko ja kustantaja. Kiviniemen esikoisteos oli vuonna 2002 ilmestynyt runoilija Uuno Kailaan elämään perustuva romaani "Paljain jaloin". Sen jälkeen häneltä on ilmestynyt kaksi runokokoelmaa ja kaksi aforismikokoelmaa. Hänen viimeisin julkaisunsa on vuonna 2015 ilmestynyt runoteos "Itseriittoinen viikko". Kirjallisuuskriitikkona Kiviniemi on työskennellyt Uusi Suomi -lehdessä ja Aamulehdessä. Vuonna 2007 Pirkanmaan taidetoimikunta myönsi Erkki Kiviniemelle Kulttuurityöpalkinnon hänen työstään kirjallisuuden hyväksi.


title: Erkki Kiviniemi

text: Kiviniemi perusti vuonna 1996 kaunokirjallisuuteen ja runouteen keskittyvän Kirjankustantamo Sanasato Oy:n, ja on toiminut siitä lähtien sen kustannusjohtajana. Kiviniemi oli mukana perustamassa suomalaisen kirjallisuuden kansainvälistymistä edistävää Tulenkantaja-palkintoa vuonna 2012, ja hän on toiminut sen jälkeen sen palkintoraadin jäsenenä.


title: Erkki Kiviniemi

text: Vuonna 2009 Erkki Kiviniemi perusti Tampereelle kirjakauppa Runokauppa Kattilan. Vuonna 2012 sen nimeksi vaihtui Tulenkantajien kirjakauppa, kun kaupan toimintaan tuli mukaan Savukeidas-kustantamon johtaja Ville Hytönen. Tulenkantajien kirjakaupasta muodostui siellä järjestettyjen lukuisien tapahtumien myötä merkittävä paikka tamperelaiselle kirjallisuuselämälle. Vuonna 2016 kirjankustantamo Teos osti Tulenkantajien kirjakaupan, mutta Kiviniemi vastaa edelleenkin sen kirjallisuustapahtumien ohjelmasta.


title: Toumastin

text: Toumastin on malilaisen Tamikrest-yhtyeen albumi, joka julkaistiin vuonna 2011.


title: Jonathan Tineo

text: Jonathan Tineo (s. 24. heinäkuuta 1978 Santa Coloma de Gramenet) on espanjalainen karateka. Hän on Kyokushinin kaksinkertainen maailmanmestari ja nelinkertainen Euroopan-mestari. Tieno päätti kilpauransa heinäkuussa 2018.


title: Jonathan Tineo

text: Tineo kilpaili uransa alkupuolella IKO Matsushima liitossa, jossa hän saavutti 2001 kotikisoissaan Espanjassa MM-pronssia. ja seuraavana vuonna liiton ensimmäisissä maailmanmestaruuskilpailuissa, Yhdysvalloissa kevytsarjan maailmanmestaruuden. Hän voitti loppuottelussa Diego Beltranin.


title: Jonathan Tineo

text: Sittemmin Tineo siirtyi Rengokai liittoon, jossa hän saavutti heinäkuussa 2011 raskaansarjan maailmanmestaruuden Yuya Nagataa vastaan käydyn loppuottelun päätteeksi. Marraskuussa 2012 Tineo saavutti MM-hopeaa avoimessasarjassa hävittyään loppuottelussa Takuma Kouketsulle.


title: Jonathan Tineo

text: 2013 Tineo saavutti IFK-liiton maailmanmestaruuskisoissa pronssia voitettuaan Roel Noordmanin. Vuotta myöhemmin Tineo kilpaili myös IFK:ssa Britannian Openissa, jossa hän saavutti raskaassarjassa pronssia.


title: Jonathan Tineo

text: 2014 Tineosta tuli myös Rengokai liiton Euroopan-mestari kotikisoissaan. Hän voitti loppuottelussa maamiehensä Sergio Antequeran.


title: Jonathan Tineo

text: 2015 Tineo saavutti toisen Rengokai liiton Euroopan mestaruuden voitettuaan Venäjällä pidetyissä kisoissa loppuottelussa Jean Paul Jacoquotin.


title: Karine Vanasse

text:
Karine Vanasse (s. 24. marraskuuta 1983 Drummondville, Quebec, Kanada) on ranskalais-kanadalainen näyttelijä. Hän näyttelee muun muassa elokuvissa "Switch – täydellinen lavastus" sekä "Rakkauden ja vihan tuulet". Hän näytteli Margaux LeMarchalin roolia yhdysvaltalaisessa televisiosarjassa Kosto.
Hänen isänsä on Conrad Vanasse ja hänen äitinsä on Renée Gamache. Hänellä on sisko Élodie Vanasse sekä veljet Vincent Vanasse ja Alexis Vanasse.


title: XCOM: Enemy Unknown

text: XCOM: Enemy Unknown on Firaxis Gamesin kehittämä peli "X-COM" -pelisarjaan, jonka on julkaissut 2K Games vuonna .


title: XCOM: Enemy Unknown

text: Peli on uudelleensuunniteltu versio sarjan ensimmäisestä osasta "".


title: XCOM: Enemy Unknown

text: Pelille on julkaistu laajennusosa XCOM: Enemy Within, joka on konsoleilla itsenäinen peli nimellä "Enemy Within: Commander Edition". Pelille on julkaistu seuraaja "XCOM 2".


title: XCOM: Enemy Unknown

text: Pelaaja on komentajana vastuussa tukikohdan kehittämisestä, teknologian tutkimuksesta, sotilaiden varustamisesta ja joukkojen ohjaamisesta kentällä vuoropohjaisessa taktisessa taistelussa.


title: XCOM: Enemy Unknown

text: Eurogamer antoi pelille 9/10 arvostelussaan.


title: XCOM: Enemy Unknown

text: GameSpot antoi pelille 8.5/10 arvostelussaan.


title: Switch (vuoden 2011 elokuva)

text: Switch, esitetty myös nimellä Switch – täydellinen lavastus, (Switch) on vuonna 2011 ensi-iltansa saanut ranskalainen trillerielokuva, jonka on käsikirjoittanut Jean-Christophe Grangé sekä ohjannut Frédéric Schoendoerffer. Elokuvan pääosissa näyttelevät Karine Vanasse, Éric Cantona ja Mehdi Nebbou.


title: Switch (vuoden 2011 elokuva)

text: Elokuva kertoo 25-vuotiaasta muotisuunnittelija Sophie Malaterresta, joka vaihtaa kotinsa nettisivusto switch.com:issa vakavin seurauksin.


title: Jan Bobrovský

text: Jan Bobrovský (s. 29. maaliskuuta 1945 Rosice, Saksan miehittämä Tšekkoslovakia) on tšekkiläinen koripallovalmentaja ja kilpauransa päättänyt tšekkoslovakialainen koripalloilija.


title: Jan Bobrovský

text: Pelaajana Bobrovský saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972 ja maailmanmestaruuskilpailuissa kuudenneksi 1970 sekä kymmenenneksi 1974. Vuosien 1967 ja 1969 lisäksi Pištělák pelasi EM-kilpailuissa vuosina 1963, 1965, 1971 ja 1973.


title: Jan Bobrovský

text: Valmentajana Bobrovský ehti valmentaa Tšekkoslovakian miesten maajoukkuetta yhdessä EM-turnauksessa ennen maan hajoamista. Bobrovský valmensi pitkään Tšekin naisten maajoukkuetta, joka hänen johdollaan muun muassa sijoittui kesäolympialaisissa viidenneksi Ateenassa 2004 ja seitsemänneksi Pekingissä 2008 sekä voitti Euroopan mestaruuden Turkissa 2005 ja sijoittui EM-hopealle Kreikassa 2003.


title: Jan Bobrovský

text: Bobrovskýn veli Zdeněk Bobrovský oli koripalloilija ja kolminkertainen EM-mitalisti.


title: Oliver-veturi

text: Oliver-veturi (engl. Oliver the Great Western Engine) on kuvitteellinen höyryveturi pastori Wilbert Awdryn ja hänen poikansa luomassa The Railway Series -kirjasarjassa. Hän esiintyy myös Tuomas Veturi -televisiosarjassa, Hänellä on Jarruvaunu nimeltään Tomi.


title: Petr Novický

text: Petr Novický (s. 26. maaliskuuta 1948 Olomouc) on Tšekkoslovakiaa edustanut, kilpauransa päättänyt koripalloilija.


title: Petr Novický

text: Novický saavutti Tšekkoslovakian miesten maajoukkueessa EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972 ja maailmanmestaruuskilpailuissa kuudenneksi 1970. Vuoden 1969 lisäksi Novický pelasi EM-kilpailuissa vuosina 1971 ja 1973.


title: FIA Formula 2 Championship

text: FIA Formula 2 Championship eli Formula 2 on vuonna 2017 perustettu autourheiluluokka, joka korvasi vuosina 2005–2016 toimineen GP2-sarjan.


title: FIA Formula 2 Championship

text: 9. maaliskuuta 2017 Kansainvälinen autourheiluliitto FIA ilmoitti että GP2-sarja muuttaa nimekseen FIA Formula 2 Championship. Sarjan järjestäjänä toimii Bruno Michel.


title: FIA Formula 2 Championship

text:
Kausi 2017 oli viimeinen jolloin ajettiin GP2-sarjassa vuodesta 2011 käytetyillä Dallara GP2/11 -autoilla, sekä Mecachromen vapaasti hengittävillä V8-moottoreilla.
Perjantaina ajetaan 45 minuuttia kestävät vapaat harjoitukset ja 30 minuuttia kestävät aika-ajot. Aika-ajoissa määräytyy lähtöjärjestys lauantain kisaan, jonka pituus on noin 180 kilometriä.


title: FIA Formula 2 Championship

text: Lauantain kisassa jokaisella autolla on yksi pakollinen varikkopysähdys, jolloin vähintään kaksi auton renkaista on vaihdettava.


title: FIA Formula 2 Championship

text: Sunnuntaina ajetaan sprinttikisa, jonka pituus on 120 kilometriä. Lähtöjärjestys määräytyy lauantain kisan tulosten perusteella siten, että kahdeksan parasta kuljettajaa lähtevät käännetyssä järjestyksessä ja muut heidän jälkeensä tulosjärjestyksessä. Lauantain kahdeksas pääsee siis paalulle ja voittaja joutuu kahdeksanteen ruutuun. Muun kärkikahdeksikon lähtöjärjestys määrätään samalla tavalla.


title: FIA Formula 2 Championship

text: Pisteet jaetaan lauantain pitkän kilpailun kymmenen parhaan joukkoon sijoittuneille kuljettajille ja kahdeksalle parhaalle sunnuntain sprinttikisassa. Lauantain pitkään kilpailuun paalupaikalle ajanut kuljettaja palkitaan neljällä pisteellä. Nopeimman kierroksen ajanut kuljettaja saa kaksi pistettä, mikäli hän on ajanut 90 % kisakierroksista ja sijoittunut kymmenen parhaan joukkoon lopputuloksissa. Sprinttikisaan paalupaikan ottanut kuljettaja ei saa ylimääräisiä pisteitä.


title: Karl Laurén

text: Karl Fredrik Laurén (20. elokuuta 1879 Paraisten mlk – 9. maaliskuuta 1952 Paraisten mlk) oli suomalainen poliitikko. Hän toimi RKP:n kansanedustajana vuosina 1919–1922, 1924–1927, 1929–1930 ja 1936–1939 edustaen Turun läänin eteläistä vaalipiiriä. Laurén toimi myös Paraisten kunnanvaltuuston puheenjohtajana. Laurén toimi maanviljelijänä Paraisten maalaiskunnassa ja Paraisten säästöpankin kamreerina ja toimitusjohtajana sekä A.B. Sandfallin tiilitehtaan toimitusjohtajana. Laurénin vanhemmat olivat rusthollari Johan Vilhelm Laurén ja Anna Vilhelmina Johansson. Heidän poikansa oli kansanedustaja Per Laurén. Laurénin puoliso vuodesta 1908 oli Edith Johanna Johansson. Laurénille myönnettiin kunnallisneuvoksen arvonimi vuonna 1939.


title: HMAS Huon (D50)

text: HMAS Huon oli Australian laivaston vuonna 1915 palvelukseenotettu River-luokan torpedovenehävittäjä.


title: HMAS Huon (D50)

text: Alus tilattiin Cockatoo Docks and Engineering Companyltä ja sen köli laskettiin 25. tammikuuta 1913. Alus laskettiin vesille 19. joulukuuta 1914 kumminaan Jens Jensenin puoliso. Alus otettiin palvelukseen 14. joulukuuta 1915 ja se valmistui 4. helmikuuta 1916.


title: HMAS Huon (D50)

text: Alus liitettiin kesäkuussa 1916 Sandakaniin sijoitetussa brittiläisessä Kauko-Idän valvontajoukoissa, joka siirrettiin myöhemmin Singaporeen. Alus vapautettiin joukoista toukokuussa 1917. Alus kohtasi 7. heinäkuuta viisi sisaralustaan Kookossaarilla, minkä jälkeen alukset lähtivät Diego Garcian kautta Välimerelle.


title: HMAS Huon (D50)

text: Alus suojasi saattueen Port Saidista Maltalle, jonne se saapui 20. elokuuta. Maltalla alus siirrettiin kuukaudeksi telakalle.


title: HMAS Huon (D50)

text: Lokakuusta alkaen alus oli sijoitettuna Brindisiin torjumassa Itävalta-Unkarin laivaston sukellusveneitä. Alus huollettiin 17. huhtikuuta Maltan laivastontelakalla, mistä se vapautui 16. toukokuuta. Alus kolaroi 9. elokuuta 1918 "HMAS Yarran" kanssa alusten ollessa valvomassa Otrantonsalmea. "Huon" lähetettiin Genovaan korjattavaksi. Aluksen ollessa telakalla miehistöön iski Espanjantauti, joka surmasi loka-marraskuun vaihteessa neljä lämmittäjää ja luutnantin.


title: HMAS Huon (D50)

text: Alus vapautui telakalta päivää ennen ensimmäisen maailmansodan päättymistä. Alus siirtyi sisaralustensa kanssa Portsmouthiin, jossa se siirrettiin 14. tammikuuta 1919 telakalle. Alus vapautui telakalta 28. helmikuuta.


title: HMAS Huon (D50)

text: Alus liittyi sisaralustensa ja "HMAS Melbournen" muodostamaan osastoon, joka lähti Australiaan. Osasto saapui Sydneyyn 21. toukokuuta. Alus palveli seuraavan vuoden kotivesillä ja se muun muassa saattoi alkuvuodesta 1920 "HMS Renownia", joka kuljetti Australiassa vieraillutta Walesin prinssi Edwardia.


title: HMAS Huon (D50)

text: Alus siirrettiin elokuussa 1920 reserviin ja se palautettiin palvelukseen 22. huhtikuuta 1921. Alukseen tuli vuoto 9. helmikuuta 1922 sen törmätessä sukellusvene "HMAS J4":ään. Korjaukset onnistuivat, mutta alus palautettiin 31. toukokuuta reserviin. Alus palautettiin 29. elokuuta 1925 palvelukseen ja se oli reserviläisten koulutusaluksena Hobartissa. Alus palasi 26. toukokuuta 1928 Sydneyyn, jossa se poistettiin palveluksesta 7. kesäkuuta. Alus hinattiin 10. huhtikuuta 1931 merelle, jossa se oli "HMAS Australian", "HMAS Canberran", "HMAS Anzacin" ja "HMAS Albatrossin" maalina uppoamiseensa saakka.


title: Kokouksen estäminen

text: Kokouksen estäminen on Suomen rikoslain mukaan rikos, johon syyllistyy jos käyttämällä väkivaltaa tai sillä uhkaamalla oikeudettomasti estää yleisiä asioita varten tarkoitetun kokouksen, kulkueen tai tilaisuuden järjestämisen. Teosta on säädetty rangaistukseksi sakkoa tai vankeutta enintään kaksi vuotta.


title: Kokouksen estäminen

text: Tunnettu tapaus Suomessa, jossa henkilöitä tuomittiin kokouksen estämisestä, oli Jyväskylän kirjastopuukotus.


title: Kongonsarvinokka

text: Kongonsarvinokka ("Bycanistes albotibialis") on sarvinokkien heimoon kuuluva lintulaji. Sitä tavataan Afrikan kosteissa metsissä Beninistä Angolaan ja Ugandaan. IUCN luokittelee lajin elinvoimaiseksi.


title: Guineansarvinokka

text: Guineansarvinokka ("Ceratogymna elata") on sarvinokkien heimoon kuuluva lintulaji. Sitä esiintyy paikoitellen metsissä Senegalista ja Gambiasta Kameruniin. IUCN luokittelee lajin vaarantuneeksi.


title: Desmedifaami

text: Desmedifaami (CHNO) on biskarbamaatteihin kuuluva orgaaninen yhdiste. Yhdistettä voidaan käyttää maataloudessa rikkaruohomyrkkynä.


title: Desmedifaami

text: Desmedifaami on huoneenlämpötilassaa värittömiä kiteitä. Yhdiste on käytännöllisesti katsoen veteen liukenematonta. Desmedifaami liukenee hyvin muun muassa etanoliin ja asetoniin ja kohtalaisesti tolueeniin. Desmedifaamin herbisidiset ominaisuudet perustuvat siihen, että se estää fotosynteesin osana olevan fotosysteemi II:n toimintaa vaikuttamalla osana sitä olevaan elektroninsiirtoketjuun. Aine absorboituu kasveihin lehtien kautta ja vaikuttaa muun muassa viherrevonhäntään ja muihin revonhäntien suvun lajeihin.


title: Desmedifaami

text: Desmedifaamin valmituksen ensimmäisessä vaiheessa m-aminofenoli kondensoituu etyyliklooriformiaatin kanssa etyyli-N-(3-hydroksifenyyli)karbamaatiksi. Tämä yhdiste reagoi edelleen fenyyli-isosyanaatin kanssa muodostaen demedifaamia. Desmedifaamia käytetään erityisesti sokerijuurikasviljelmillä rikkaruohomyrkkynä ja sitä voidaan käyttää seoksena yhdessä fenmedifaamin kanssa. Aine levitetään veteen sekoitettuna emulsiona. Desmedifaami on hyväksytty käytettäväksi rikkaruohomyrkkynä muun muassa Euroopan Unionin ja Yhdysvaltojen alueella.


title: HMAS Swan (D61)

text: HMAS Swan oli Australian laivaston vuonna 1916 palvelukseenotettu River-luokan torpedovenehävittäjä.


title: HMAS Swan (D61)

text: Alus tilattiin Cockatoo Docks and Engineering Companyltä ja sen köli laskettiin 22. tammikuuta 1913. Alus laskettiin vesille 11. joulukuuta 1915 kumminaan Sir William Rooke Creswellin puoliso. Alus otettiin palvelukseen kuusi päivää ennen valmistumista 16. elokuuta 1916.


title: HMAS Swan (D61)

text: Alus liitettiin aluksi brittiläisessä Kauko-Idän valvontajoukkoihin sisaraluksensa "HMAS Torrensin" kanssa ja se partioi syyskuusta 1916 alkaen Kaakkois-Aasian alueella. Alus siirrettiin kesäkuussa Singaporessa telakalle, minkä jälkeen se kohtasi 7. heinäkuuta viisi sisaralustaan Kookossaarilla. Alukset lähtivät Diego Garcian kautta Välimerelle.


title: HMAS Swan (D61)

text: Alus oli sijoitettuna Brindisiin torjumassa Itävalta-Unkarin laivaston sukellusveneitä. Alus osallistui 2. lokakuuta 1918 toiseen Durazzon taisteluun tukemalla hyökkäystä tykkitulella. "Swan" ja "HMAS Warrego" noutivat Port Saidista joukkojenkuljetussaattueen saattaen sen Salonikaan.


title: HMAS Swan (D61)

text: Ensimmäisen maailmansodan päätyttyä alus liitettiin liittoutuneiden laivasto-osastoon, jonka tehtävänä oli ottaa valvontaansa bolshevikkien vastainen laivasto-osasto Sevastopolissa. Alus lähti joulukuussa Ranskan laivaston hävittäjän "Bisonin" kanssa raportoidakseen Itä-Ukrainan tilanteesta, mutta alusten päästyä määränpäähänsä bolshevikkien eteneminen alueelle keskeytti tehtävän. "Swan" purjehti Gibraltarille, mistä se sisaraluksineen sekä risteilijä "HMAS Melbourne" lähtivät 3. tammikuuta 1919 Australiaan.


title: HMAS Swan (D61)

text: Alus palveli Australian aluevesillä kesäkuuhun 1920, jolloin se siirrettiin reserviin. Vuonna 1925 alus palautettiin palvelukseen ja se lähetettiin Tasmaniaan, missä se oli pari seuraavaa vuotta vuorotellen reservissä ja palveluksessa.


title: HMAS Swan (D61)

text: Alus poistettiin 15. toukokuuta 1928 Sydneyssä palveluksesta ja se myytiin Cockatoo Islandin telakalle romutettavaksi vuonna 1930. Alus ja sen sisaralus "Parramatta" riisuttiin varusteista ja niiden hylyt myytiin Uuden Etelä-Walesin vankeinhoitolaitokselle (). Hylyt hinattiin Cowan Creekiin, missä niitä käytettiin vankien Hawkesbury-joen vartta seuraavan tienrakennustyömaan majoitustiloina. Julkinen vastustus vankien käyttämisestä tietöissä lakkautti työmaan. Hylyt myytiin vuonna 1933 kahdellatoista punnalla kappale George Rhodesille, joka aikoi käyttää niitä kalastajien majoittamiseen. Hallitus ei kuitenkaan antanut lupaa ja hylyt myytiin parille kalastajalle, jotka käyttivät niitä proomuina.


title: HMAS Swan (D61)

text: Hylyt hinattiin 2. helmikuuta 1934 romutettaviksi Sydneyyn. Matkalla aalto katkaisi hinaustouvin, jolloin sadeveden täyttämä "Swan" kaatui Tumbledownissa lähellä Croppy Pointia ja Wobbly Beachia.


title: HMAS Torrens (D67)

text: HMAS Torrens oli Australian laivaston vuonna 1916 palvelukseenotettu River-luokan torpedovenehävittäjä.


title: HMAS Torrens (D67)

text: Alus tilattiin Cockatoo Docks and Engineering Companyltä ja sen köli laskettiin 25. tammikuuta 1913. Alus laskettiin vesille 28. elokuuta 1915 kumminaan Australian kenraalikuvernöörin lordi Munro Fergusonin puoliso. Alus otettiin palvelukseen kaksitoista päivää ennen valmistumista 3. heinäkuuta 1916.


title: HMAS Torrens (D67)

text: Alus liitettiin aluksi brittiläisessä Kauko-Idän valvontajoukkoihin sisaraluksensa "HMAS Swanin" kanssa ja se partioi syyskuusta 1916 alkaen Kaakkois-Aasian alueella. Alus siirrettiin kesäkuussa Singaporessa telakalle, minkä jälkeen se kohtasi 7. heinäkuuta viisi sisaralustaan Kookossaarilla. Alukset lähtivät Diego Garcian kautta Välimerelle.


title: HMAS Torrens (D67)

text: Alus suojasi saattueen Port Saidista Maltalle, jonne se saapui 20. elokuuta. Maltalla alus siirrettiin telakalle.


title: HMAS Torrens (D67)

text: Telakalta vapauduttuaan alus oli sijoitettuna Brindisiin torjumassa Itävalta-Unkarin laivaston sukellusveneitä. Alus huollettiin joulukuussa Maltan laivastontelakalla.


title: HMAS Torrens (D67)

text: Alus oli 22.-23. huhtikuuta 1918 kuuden aluksen osastossa Adrianmerellä, kun se joutui viiden Itävalta-Unkarin laivaston hävittäjän hyökkäyksen kohteeksi. Britannian kuninkaallisen laivaston hävittäjät "HMS Hornet" ja "HMS Jackal" vaurioituivat pahoin ennen hyökkääjän vetäytymistä. "Torrens" oli syys-lokakuun vaihteessa huollettavana Messinassa ja sen jälkeen alus viipyi alueella sodan päättymiseen asti.


title: HMAS Torrens (D67)

text: Alus palasi Australiaan toukokuussa 1919. Alus siirrettiin 19. heinäkuuta 1920 reserviin ja se siirrettiin heinäkuussa 1924 Flindersin varikolle, jossa sitä käytettiin reserviläisten kouluttamiseen ilman palvelukseenottoa. Se siirrettiin myöhemmin Adelaideen, jossa sen käyttö reserviläisten kouluttamiseksi jatkui maaliskuuhun 1925 saakka. Alus palautettiin Sydneyyn 11. toukokuuta ja sen käyttö ajoittain reserviläisten kouluttamiseksi jatkui.


title: HMAS Torrens (D67)

text: Hinaaja "Heroic" hinasi 24. marraskuuta 1930 "Torrensin" Sydney Headsiin, jossa sitä käytettiin maalilaivana. Lopulta hylyksi muuttunut alus upotettiin upotuspanoksella.


title: Janne Laine

text: Janne Laine on ainakin seuraavien henkilöiden nimi:


title: Uusi Tehdas

text: Uusi Tehdas on Tampereen Finlaysonin tehdasalueella toimiva innovaatioalusta ja startup-yrityshautomo. Uusi Tehdas yhdistää yritykset ja ihmiset tarjoamalla työskentelytilaa, työkaluja sekä mahdollisuudet yhteistyölle. Saman katon alla toimii korkeakouluopiskelijat ja yritykset yhdistävä yhteisinnovaatioalusta Demola sekä yrityksien kasvun kiihdyttämiseen apua tarjoava ilmainen Startup -ohjelma.


title: Uusi Tehdas

text: Demola Tampere yhdistää korkeakouluopiskelijat ja yritykset. Demolassa ryhmä opiskelijoita etsii yrityksen idealle tai haasteelle mahdollista ratkaisua. Lopputuloksena syntyy demo, konsepti tai prototyyppi, jota yritys voi hyödyntää toiminnassaan. Ensimmäinen Demola perustettiin Tampereelle vuonna 2008. Nykyisin Demola toimii jo 13 eri maassa.


title: Uusi Tehdas

text: Tiimeille ja yrittäjille Uusi Tehdas tarjoaa ilmaisen kolmen kuukauden mittaisen intensiivikurssin lean-yrittämiseen osaavien asiantuntijoiden johdolla. Startup-ohjelmassa tiimit ja yrittäjät saavat kattavaa tietoa yrittämisestä, mentorointia eri alojen yrittäjiltä ja asiantuntijoilta, verkostoitumismahdollisuuden investoijien kanssa, työskentelytilaa ohjelman ajaksi ja mikä tärkeintä, yhteisöllistä tukea muilta startup-yrittäjiltä.


title: FIBA Europe Cup 2016–2017

text: FIBA Europe Cupin kausi 2016–2017 oli sarjan toinen kausi. Sarjaan osallistui 45 joukkuetta 25 maasta.


title: FIBA Europe Cup 2016–2017

text: Europe Cupin mestaruuden voitti ranskalainen Nanterre 92, joka voitti loppuotteluissa ranskalaisen Élan Chalonin. Välieriin selviytyivät myös saksalainen Telekom Baskets Bonn ja belgialainen BC Oostende. Kauden teho- ja levypallotilaston voittaja oli Frank Elegar ja korikuningas Cameron Clark.


title: FIBA Europe Cup 2016–2017

text: Suomalaisjoukkueista sarjan pudotuspelivaiheeseen osallistui Mestarien liigasta jatkosta pudonnut Joensuun Kataja.


title: River-luokka (saattuehävittäjä)

text: River-luokka oli Australian kuninkaallisen laivaston kuuden aluksen muodostama saattuehävittäjäluokka, jotka oli alun perin luokiteltu sukellusveneentorjuntafregateiksi. Neljän Britanniasta hankittuihin Rothesay-luokan alusten piirustuksiin perustuneen aluksen hankinnan suunnittelu alkoi 1950-luvulla. Kahta ensimmäistä alusta muutettiin hieman ja kahta seuraavaa muokattiin edelleen. Loput kaksi alusta tilattiin 1964 ja ne perustuivat Leander-luokan suunnitelmiin.


title: River-luokka (saattuehävittäjä)

text: 1990-luvulla alukset poistettiin palveluksesta ja kaksi niistä upotettiin erilaisissa testeissä ja kolmas sukelluskohteeksi. Loput kolme romutettiin.


title: River-luokka (saattuehävittäjä)

text: Lisäksi kahden Yarra-luokan aluksen tilaukset peruutettiin vuonna 1956 ja niiden tilalle hankittiin Swan-luokan alukset.


title: Lucifer (täsmennyssivu)

text: Lucifer on kristinuskossa yksi saatanan nimistä tai arkkienkeli, josta tuli paholainen.


title: Lucifer (täsmennyssivu)

text: Lucifer voi myös tarkoittaa seuraavia asioita:


title: Lääne-Saare

text: Lääne-Saare vald (suom. "Länsi-Saarenmaan kunta") on entinen kunta Saarenmaalla, Virossa. Kunta muodostettiin vuonna 2014, kun Kaarma, Kärla ja Lümanda yhdistyivät.


title: Lääne-Saare

text: Yhdistyneen Lääne-Saaren kunnan ensimmäinen valtuuston puheenjohtaja on Urmas Lehtsalu ja kunnanjohtaja Andres Tinno, joka virolaisessa kunnallisjärjestelmässä toimii myös kunnanhallituksen puheenjohtajana.


title: Lääne-Saare

text: Lääne-Saare liitettiin osaksi uutta Saarenmaan kuntaa vuoden 2017 lokakuussa.


title: Lääne-Saare

text: Kunnassa oli neljä pienkauppalaa ("alevik") ja 111 kylää.Viron väestörekisterin mukaan Lääne-Saaren kunnassa asui 7061 asukasta 1. tammikuuta 2017.


title: Lääne-Saare

text: Vuoden 2011 alussa asukkaita nykyisen kunnan alueella oli 7241. Heistä 3538 miehiä ja 3703 naisia. Lääne-Saaren asukastiheys oli 8,97 in/km. Asukasmäärältään suurimmat taajamat olivat 1. tammikuuta 2015 Kärlan (841 asukasta), Kudjapen (601), Asten (450) ja Nasvan (395) pienkauppalat, joissa yhteensä asuu 31,6 % koko kunnan väestöstä.


title: Lääne-Saare

text: Kunnan väestö on 99 prosenttisesti virolaista. Esimerkiksi entisen Kaarman kunnan alueella oli vuonna 2011 vironkielisiä 4329, venäjänkielisiä 15, muunkielisiä 18 ja äidinkieli määrittelemättä 8.


title: Mount&Blade (pelisarja)

text: Mount&Blade on turkkilaisen peliyhtiön TaleWorldsin kehittämä toimintaroolipelien sarja.


Maanosaliittojen cupin 2017 pudotuspelivaihe alkoi 28. kesäkuuta välierästä ja se päättyi loppuotteluun 2. heinäkuuta 2017 Pietarin Stadion Krestovskilla. Lohkojen kaksi parasta etenivät pudotuspelivaiheeseen. Pronssiottelu pelattiin välierän hävinneiden joukkueiden välillä.


title: Demetrius Shipp Jr.

text: Demetrius Shipp Jr. (s. 20. marraskuuta 1988) on yhdysvaltalainen näyttelijä. Hän on kotoisin Kalifornian Carsonista.


title: Demetrius Shipp Jr.

text: Shipp esitti rap-artisti Tupac Shakuria vuoden 2017 elämäkertaelokuvassa "All Eyez on Me". Hänen isänsä Demetrius Shipp Sr. tuotti Tupacin "" -albumilta kappaleen "Toss It Up". Shipp kertoo olleensa ylpeä isänsä suhteesta Tupaciin.


title: Fenomenalna

text: Fenomenalna (Ilmiömäinen) on bulgarialaisen pop-folk -laulaja Anelian kahdeksas studioalbumi. Se julkaistiin vuonna 2014 levymerkillä Payner.


title: Mysterious Ways

text: ”Mysterious Ways” on irlantilaisen rock-yhtye U2:n kappale. Se on kahdeksas raita yhtyeen vuoden 1991 studioalbumilla "Achtung Baby", ja se julkaistiin albumin toisena singlenä 25. marraskuuta 1991. Kappaleen säveltäjiksi on U2:n muiden kappaleiden tavoin merkitty yhtyeen kaikki neljä jäsentä, ja sen on sanoittanut yhtyeen laulaja Bono.


title: Mysterious Ways

text: Singlen b-puolena julkaistiin painoksesta riippuen eri remix-versio alkuperäisestä kappaleesta. Se nousi listaykköseksi muun muassa yhtyeen kotimaassa Irlannissa sekä Kanadassa ja Yhdysvalloissa, jossa se oli listaykkösenä "Billboardin" Modern Rock Tracks- ja Album Rock Tracks -listoilla. Billboard Hot 100 -listalla sen korkein sijoitus oli yhdeksäs. ”Mysterious Ways” on tunnettu kitaristi The Edgen efektipedaalilla toteuttamasta funk-tyylisestä riffistä, ja Bono on kuvannut sen olevan U2:n uran funk-tyylisin kappale.


title: Mysterious Ways

text: Snow Patrol -yhtye levytti kappaleesta oman versionsa vuonna 2011 tribuuttialbumille "AHK-toong BAY-bi Covered", jolle eri yhtyeet ja artistit levyttivät omia versioitaan "Achtung Babyn" kappaleista. Muita kappaleen levyttäneitä yhtyeitä ja artisteja ovat olleet muun muassa Angélique Kidjo, KMFDM sekä TobyMac ja Sarah Kelly.


title: Mysterious Ways

text: ”Mysterious Ways” oli alun perin nimellä ”Sick Puppy” tunnettu demo, jota yhtye oli työstänyt Dublinissa STS-studiolla. Kappale sai alkunsa laulaja Bonon, kitaristi The Edgen ja basisti Adam Claytonin improvisoidessa musiikkia rumpukoneen rytmin päälle. Adam Clayton oli keksinyt kappaleen bassokuvion jo vuonna 1990, kun U2 oli levyttänyt hyväntekeväisyysalbumille "Red Hot + Blue" cover-version kappaleesta ”Night and Day”. Claytonin soittama bassokuvio oli myös muun yhtyeen mieleen sen monipuolisuuden vuoksi. Kappaleen teko osoittautui kuitenkin vaikeaksi, ja "Achtung Babyn" äänittäjä Mark ”Flood” Ellisin mukaan kappaleesta kokeiltiin monia eri ideoita. Erityisesti Bono ja tuottaja Daniel Lanois ajautuivat riitaan siitä, mihin suuntaan kappaletta olisi pitänyt kehittää.


title: Mysterious Ways

text: The Edge pyrki ideoimaan ”Mysterious Waysin” bridgeä ja soitti kitarallaan sointukulkua, joka kiinnitti Daniel Lanoisin huomion. Sointukulusta kehittyi kappaleen ”” runko, ja se merkitsi myös läpimurtoa "Achtung Babyn" tuskallisessa levyttämisessä. ”Mysterious Ways” alkoi hahmottua kokonaiseksi kappaleeksi, kun The Edge alkoi tehdä kokeiluja Korg A3 -kitaraefektin ”Funk Wah” -asetuksella. Bono kehotti The Edgeä hyödyntämään kitaraefektiä kappaleessa, ja näin ”Mysterious Ways” sai funk-vaikutteisen riffinsä. Rumpali Larry Mullen Jr. äänitti levyttämisen loppuvaiheessa kappaleeseen rumpukompin, jonka hän on todennut ”havainnollistavan eroa rumpukoneen ja oikean rumpalin välillä”. Kappaleessa on mukana myös Daniel Lanoisin congarummuilla soittama osuus.


title: Mysterious Ways

text: ”Mysterious Ways” ja sen vanavedessä syntynyt ”One” olivat ainoat kappaleet, jotka U2 sai tehtyä työstäessään "Achtung Babya" Saksassa Hansa Ton -studiolla. Vuonna 1991 yhtye jatkoi albumin levyttämistä Dublinissa. Monien muiden albumin kappaleiden tapaisesti myös ”Mysterious Ways” koki muutoksia aivan albumin työstön viimeisillä hetkillä, jolloin kappaleeseen lisättiin vielä muutamia uusia kitararaitoja.


title: Mysterious Ways

text: ”Mysterious Waysin” tahtilaji on 4/4 ja sen tempo on 99 iskua minuutissa. Sen säveltäjiksi on U2:n muiden kappaleiden tavoin merkitty yhtyeen kaikki neljä jäsentä.


title: Mysterious Ways

text: Kappaleen tunnetun intron ja riffin muodostaa kitaristi The Edgen Korg A3 -kitaraefektin ”Funk Wah” -asetuksella otelaudan seitsemännestä välistä soittama barré-sointu, jonka sävellaji on B♭. Kappaleen säkeistöjen sointukulku on B♭–E♭–B♭–F.


title: Mysterious Ways

text: Kirjailija Niall Stokes on luonnehtinut ”Mysterious Waysia” yhdeksi "Achtung Babyn" optimistisimmista kappaleista. Kappaleen on sanoittanut laulaja Bono. Stokesin mukaan kappaleen sanoitus ei kerro tietystä naisesta, vaan naisista yleensä ja tavasta, jolla nämä kohtaavat miehet. "Achtung Babyn" muiden kappaleiden tavoin myös ”Mysterious Ways” sisältää mielikuvia alistumisesta, mikä on osoitettu esimerkiksi kappaleen säkeessä ”If you want to kiss the sky / Better learn how to kneel... (on your knees boy!)”.


title: Mysterious Ways

text: ”Mysterious Ways” julkaistiin albumin toisena singlenä 25. marraskuuta 1991. Se nousi Yhdysvalloissa Billboard Hot 100 -listalla parhaimmillaan yhdeksänneksi, mikä tekee siitä yhden U2:n menestyneimmistä singlejulkaisuista Yhdysvalloissa. Vain ”With or Without You”, ”I Still Haven’t Found What I’m Looking For” ja ”” ovat yltäneet kyseisellä listalla korkeampaan sijoitukseen. Listaykköseksi ”Mysterious Ways” nousi Yhdysvalloissa "Billboardin" Modern Rock Tracks- ja Album Rock Tracks -listoilla. Se oli listaykkösenä myös yhtyeen kotimaassa Irlannissa sekä Kanadassa. Britannian singlelistalla ”Mysterious Waysin” paras sijoitus oli 13, minkä johdosta se on yksi harvoja U2:n singlejä, jotka ei ole yltänyt Britanniassa kymmenen parhaan joukkoon.


title: Mysterious Ways

text: Singlen kansikuva on osa kokonaista valokuvaa, joka saadaan asettamalla ”Mysterious Waysin” sekä albumin kolmen muun singlen (””, ”Even Better Than the Real Thing” ja ”Who’s Gonna Ride Your Wild Horses”) vierekkäin. Valokuvassa U2:n jäsenet istuvat itäsaksalaisen Trabant-auton kyydissä.


title: Mysterious Ways

text: Kappaleesta julkaistiin myös musiikkivideo, jonka teemana oli itämainen tanssi. Videolla esiintyvä tanssija on Morleigh Steinberg, joka on ollut naimisissa U2:n kitaristi The Edgen kanssa vuodesta 2002 ja työskenteli yhtyeen koreografina "Achtung Baby" -albumia seuranneella Zoo TV Tour -kiertueella.


title: Thomas Bergersen

text: Thomas Jacob Bergersen (s. 4. heinäkuuta 1980) on norjalainen säveltäjä, multi-instrumentalisti sekä yksi tuotantomusiikkiyhtiön Two Steps from Hellin perustajista. Bergersen on tunnettu musiikin säveltämisestä elokuvien ja videopelien trailereihin.


title: Thomas Bergersen

text: Bergersenin sävellyksiä on esiintynyt useiden, muun muassa seuraavien elokuvien kampanjoissa: "Avatar", "Pirates of the Caribbean" -elokuvasarjassa, "Twilight"-sarjassa, "Narnia"-sarjassa, "Harry Potter" -sarjassa, "Da Vinci -koodissa" sekä "Muumio"-sarjassa.


title: Marja Aarnipuro

text: Marja Aarnipuro (s. 1960) on suomalainen toimittaja ja kirjailija. Hän on työskennellyt vuodesta 2011 Apu-lehden päätoimittajana ja julkaissut tietokirjat "Rintasyöpävuosi" (Teos 2011) ja samaa aihetta jatkava "Rintasyövän jälkeen" (Teos 2014). Kesäkuussa 2017 häneltä ilmestyi esikoisdekkari "Maakellarin salaisuus".


title: Marja Aarnipuro

text: Haukiputaalta kotoisin oleva Aarnipuro opiskeli valtio-oppia Helsingin yliopistossa.


title: Jarmo Lehtonen (koripalloilija)

text: Jarmo Lehtonen (15. tammikuuta 1961 Äänekoski – 14. kesäkuuta 2017 Jyväskylä) oli suomalainen koripalloilija ja koripallotoimija. Lehtonen edusti kasvattajaseuraansa Äänekosken Huimaa kaksi kautta miesten SM-sarjassa. Hänen pelikausinaan Huima myös nousi kahdesti SM-sarjaan ja voitti A-nuorten Suomen mestaruuden. Liikuntatieteiden maisteri Lehtonen työskenteli pelaajauransa jälkeen muun muassa Suomen Koripalloliiton alue- ja kenttäpäällikkönä. Hän toimi myös Suomen miesten maajoukkueen ja haastajamaajoukkueen valmennusryhmissä.


title: Jarmo Lehtonen (koripalloilija)

text: Äänekosken Huiman kasvatti Lehtonen nousi kasvattajaseuransa miesten edustusjoukkueeseen jo 17-vuotiaana ja toimi sen kapteenina. Vuonna 1980 Lehtonen voitti Huiman A-poikajoukkueessa ikäluokan Suomen mestaruuden, ja samana vuonna hän pelasi neljä A-nuorten maaottelua. Huima nousi Lehtosen aikana kahdesti, vuosina 1981 ja 1986, miesten SM-sarjaan. Lehtonen pelasi myös kummatkin pelivuosiensa Huiman SM-sarjakaudet kuuluen joukkueen parhaimpiin pisteidentekijöihin. Hän lopetti pelaajauransa 28-vuotiaana.


title: Jarmo Lehtonen (koripalloilija)

text: Lehtonen valmistui liikuntatieteiden maisteriksi Jyväskylän yliopistosta ja toimi 1980- ja 1990-lukujen vaihteessa Suomen miesten maajoukkueen valmennusryhmässä Eero Saarisen alaisuudessa sekä miesten haastajamaajoukkueen valmentajana. Hän työskenteli vuodet 1989–1994 Työväen Urheiluliitossa ja tämän jälkeen Suomen Koripalloliitossa Jyväskylässä alue- ja kenttäpäällikkönä. Lehtonen kuoli Jyväskylän keskussairaalassa 56-vuotiaana kesäkuun 14. päivän illalla nopeasti edenneeseen sairauteen.


title: Lexus Team Sard

text: Lexus Team Sard on japanilainen autourheilutalli, joka kilpailee japanin Super GT -sarjassa GT500-luokassa. Tallin kuljettajina toimii kaudella 2017 japanilainen Kōhei Hirate ja suomalainen Heikki Kovalainen.


title: Lexus Team Sard

text: Vuonna 2016 Hirate ja Kovalainen voittivat luokkansa mestaruuden.


title: Kiske (albumi)

text: Kiske on Michael Kisken kolmas sooloalbumi. Se julkaistiin vuonna 2006.


title: Tennismaila

text: Tennismaila on tenniksessä käytettävä urheiluväline. Se on pallon lisäksi keskeisin peliväline tenniksessä. Tennismailoja valmistavia yrityksiä on useita, esimerkkinä brittiläinen Dunlop ja hollantilainen HEAD.


title: Tennismaila

text: Tennismailan kehikko on perinteisesti valmistettu laminoidusta puusta, mutta nykyään materiaaleina käytetään myös alumiinia ja komposiittimateriaaleja. Lankana voidaan käyttää katguttia eli suolilankaa, polyesteriä tai nailonia.


title: Tennismaila

text: Tennismailojen pituus, paino ja kehikon koko vaihtelevat riippuen pelaajan iästä. Juniorimailat ovat useimmiten 53-66 senttimetriä pitkiä, kun taas 69-74 senttimetriä pitkät ovat aikuisille, kun taas mailojen painot vaihtelevat 230-350 gramman välillä.


title: Tennismaila

text: Kehikon koko voi olla väliltä 550-880 neliösenttimetriä, vaikkakin suurin osa ammattilaisista käyttää mailoja joiden kehikon koko on väliltä 610-680 cm².


title: Lähitaisteluase

text: Lähitaisteluase on mikä tahansa ase, joka on tarkoitettu käytettäväksi lähitaisteluun, vastakohtana ampuma-aseelle. Lähitaisteluaseet voivat olla pistoaseita, lyömäaseita ja teräaseita, tai niiden sekoitus. Tyypillisiä esimerkkejä ovat keihäät, ketjukuulanuijat ja puukot.


title: Purppura (Kuben albumi)

text: Purppura on Kuben neljäs studioalbumi, joka julkaistiin 4. joulukuuta 2015 Monsp Recordsin kautta. Albumin kappaleista "Lähiö Lähiö", "Purppura", "Guccin Lakanois", "Duuni" ja "Mun Vuosi" on julkaistu musiikkivideo.


title: Hammering

text: Hammering on suomalaisen metalliyhtye S-TOOLin kolmas single. Se julkaistiin keskiyöllä 16. kesäkuuta 2017.


title: Liisa Holm

text: Liisa Ulrika Teodora Holm (s. 1961) on suomalainen biokemisti ja Helsingin yliopiston bioinformatiikan professori.


title: Liisa Holm

text: Holm kirjoitti ylioppilaaksi Tapiolan lukiosta vuonna 1980. Hän valmistui Helsingin yliopistosta filosofian kandidaatiksi vuonna 1985 ja filosofian tohtoriksi vuonna 1990. Hänen biokemian alaan kuuluva englanninkielisen väitöskirjansa käsitteli laskennallista proteiinien rakenteen tutkimusta ja työn otsikkona oli "Computational chemistry in protein research: structural models of cytochrome oxidase, alpha-amylase and antibody-antigen complexes".


title: Liisa Holm

text: Holm toimi tutkijana VTT:n biotekniikan laboratoriossa vuosina 1986–1990, tutkijana Euroopan molekyylibiologian laboratoriossa (EMBL) Saksan Heidelbergissä vuosina 1990–1995, tutkijana (EMBL-EBI, Hinxton, Britannia) 1995–1997 ja tutkimusryhmän johtajana EMBL-EBI:ssä vuosina 1997–2002. Hän on ollut bioinformatiikan professori Helsingin yliopistossa (2002–2007 määräaikaisena). Vuosina 2007–2008 hän vieraili Harvardin yliopistossa Yhdysvalloissa (Radcliffe Institute), ja jatkoi sen jälkeen tutkimustyötään Helsingin yliopistossa.


title: Liisa Holm

text: Professori Holm on Euroopan biotieteitä edustavan Euroopan molekyylibiologian järjestön (EMBO) jäsen. Kesäkuussa 2017 alussa EMBO:ssa oli 22 jäsentä Suomesta; koko järjestössä oli yhteensä noin 1 700 tieteilijää. Alkuvuonna 2017 Holm mainittiin eräänä Helsingin yliopiston siteeratuimmista bio- ja ympäristötieteilijöistä.


title: Antti Paavilainen

text: Antti Hermanni Paavilainen (s. 15. maaliskuuta 1970 Helsinki) on suomalainen muusikko.


title: Antti Paavilainen

text: Paavilainen kirjoitti ylioppilaaksi Sibelius-lukiosta 1989. Hän opiskeli Sibelius-Akatemiassa musiikkikasvatuksen opinto-ohjelmassa 1990–1995, ja valmistui musiikin maisteriksi 2000. Paavilaisen pro gradu -työ käsitteli soittamista peruslähtökohtana peruskoulun musiikinopetuksessa.


title: Antti Paavilainen

text: Paavilainen on toiminut musiikin- ja erityisopettajana sivutoimisena ja satunnaisesti pääkaupunkiseudun kouluissa. Hän on toiminut Vanhan ylioppilastalon ohjelma- ja ravintolapäällikkönä vuosina 1997–1999.


title: Antti Paavilainen

text: Paavilainen tunnetaan monipuolisena muusikkona lähinnä Jean S.-orkesterin solistina ja keulakuvana. Lisäksi hän tekee omaa musiikkia omaa nimeään kantavan bändinsä A.P. Bandin kanssa.


title: Antti Paavilainen

text: Paavilainen on toiminut kapellimestarina ja näyttelijänä Uudessa Iloisessa Teatterissa vuodesta 2008 lähtien. Hän toimi myös muusikkona ja kapellimestarina muun muassa Lilla Teaternissa 1991–1995. Lisäksi Paavilainen on toiminut mainosspeakkerinä ja ääninäyttelijänä.


title: Antti Paavilainen

text: Paavilainen tunnetaan myös innokkaana golfharrastajana. Hän toimii sekä pelimatka- että kilpailuvetäjänä eri golforganisaatioissa.


title: Antti Paavilainen

text: Paavilainen on ollut vuodesta 2016 lähtien naimisissa näyttelijä Miia Nuutilan kanssa, ja hänellä on kaksi poikaa. Paavilanen ja Nuutila jopa esittivät yhdessä Yhteinen sävel -näytelmän.


title: Antti Paavilainen

text: Paavilainen on oman soolotuotantonsa lisäksi tehnyt musiikkia myös muille artisteille.


title: Antti Paavilainen

text: Häneltä ilmestyi omakustanteinen sooloalbumi "Kapiaisen kakara" marraskuussa 2017.


title: Näin meillä

text: Näin meillä () on yhdysvaltalainen animaatiosarja, jonka on luonut Chris Savino ja tuottanut Nickelodeon Animation Studios. Sarjaa esitettiin Yhdysvalloissa ensimmäisen kerran Nickelodeonilla 2. toukokuuta 2016.


title: Näin meillä

text: Luukas Leivo on 11-vuotias poika, joka asuu kuvitteellisessa Kuningaslehdon (engl. Royal Woods) kaupungissa, Michiganissa kymmenen siskonsa kanssa. Perheen jokapäiväinen elämä on aina yhtä kaoottista, mutta sisarukset ovat aina toistensa tukena.


title: Auringon poika

text: Auringon poika (engl. "The Son of the Sun") on Don Rosan käsikirjoittama ja piirtämä sarjakuvatarina vuodelta 1987. Se on Don Rosan ensimmäinen nuorten Aku Ankka -sarjakuvan maailmaan sijoittuva sarjakuva. Tarina julkaistiin alun perin "Uncle Scrooge" -lehden numerossa 219, jonka julkaisi Gladstone-kustantamo. Suomessa tarina nähtiin ensimmäistä kertaa kirjassa "Sammon salaisuus ja muita Don Rosan parhaita" vuonna 1999. "Auringon poika" perustuu Rosan vuonna 1973 tekemään "Pertwillaby Papers" -sarjakuvatarinaan.


title: Auringon poika

text: Roope Ankka ja Kulta-Into Pii lyövät siitä, kumpi onnistuu löytämään arvokkaamman inkojen aarteen. Roope, Aku Ankka sekä Tupu, Hupu ja Lupu matkustavat Andeille etsimään sattumalta löytämäänsä kultaesineeseen piirretyn kartan paljastamaa "Auringon pojan" Manco Capacin temppeliä. Pii seuraa heitä ehtiäkseen perille ensin.


title: Rahavirta

text: Rahavirta (engl. "Cash Flow") on Don Rosan käsikirjoittama ja piirtämä sarjakuvatarina vuodelta 1987. Tarina julkaistiin alun perin "Uncle Scrooge" -lehden numerossa 224. Suomessa se ilmestyi ensimmäistä kertaa kirjassa "Sammon salaisuus ja muita Don Rosan parhaita" vuonna 1999.


title: Rahavirta

text: "Rahavirta" perustuu Rosan 1970-luvulla tekemään "Pertwillaby Papers" -kertomukseen. Lisäksi tarina sisältää viittauksia sarjakuvaan "Kivettävä säde", josta tarinan professorihahmo on lainattu, ja useisiin muihin Carl Barksin kertomuksiin.


title: Rahavirta

text: Karhukopla ostaa professorilta kaksi sädeasetta, joista toinen poistaa kohteeltaan kitkan ja toinen inertian. Kopla käyttää aseita hyökätessään onnistuneesti Roope Ankan rahasäiliöön. Yllättäen Roopen rahat, joilta on poistettu kitka, lähtevät kuitenkin liukumaan rahasäiliökukkulalta alas Ankkalinnan katuja.


title: Arthur Alexander

text: Arthur Alexander (10. toukokuuta 1940 Florence, Alabama, Yhdysvallat – 9. kesäkuuta 1993 Nashville, Tennessee) oli yhdysvaltalainen countrya ja soulia esittänyt laulaja ja lauluntekijä. Alexander oli Muscle Shoals -soundin (osaksi gospelia, osaksi countrya) kulmakivi.


title: Arthur Alexander

text: Vaikka Alexanderin levytykset eivät koskaan vakiinnuttaneet häntä tähtenä, muusikot ja keräilijät arvostivat hänen laulujaan. Hän muun muassa kirjoitti kappaleita, joista tuli kuuluisia muiden esittäjien toimesta. Niihin kuuluivat The Beatles, The Rolling Stones, Gerry & The Pacemakers, Otis Redding, Tina Turner ja Jerry Lee Lewis.


title: Arthur Alexander

text: Alexanderin tunnettuja kappaleita ovat muun muassa ”Anna (Go to Him)”, jonka The Beatles levytti esikoisalbumilleen "Please Please Me" sekä ”You Better Move On”, jonka The Rolling Stones levytti.


title: Arthur Alexander

text: Alexanderin isä oli kitaristi, joka soitti paikallisissa klubeissa. 13-vuotiaana Alexander lauloi gospel-ryhmässä Heartstrings. Hän teki ensimmäisen levynsä "Sally Sue Brown" (jonka Bob Dylan on levyttänyt) vuonna 1961. Samana vuonna hän levytti ensimmäisenä tuottaja Rick Hallin omistamassa Fame Studiossa Muscle Shoalsin kaupungissa Alabamassa. Hän kävi kiertueilla laajasti 1960-luvulla, ja hänen laulujaan levyttivät muiden muassa Elvis Presley ja Otis Redding.


title: Arthur Alexander

text: Vuoden 1975 jälkeen Alexander jätti esiintymisen ja teki ainoan paluun vuonna 1991. Hän allekirjoitti uuden levytyssopimuksen ja teki valmiiksi albumin "Lonely Just Like Me", joka ilmestyi toukokuussa 1993.


International Center for the History of Electronic Games (ICHEG) kerää, tutkii ja tulkitsee videopelejä, muita elektronisia pelejä ja niihin liittyvää materiaalia, sekä ihmisten välistä kanssakäymistä näihin liittyen.


title: International Center for the History of Electronic Games

text: Henkilökunta myös ylläpitää "World Video Game Hall of Fame" osana "eGameRevolution" -näyttelyä.


text: Laaja osa kokoelmasta on nähtävillä National Museum of Play -museossa.


text: ICHEG myös tutkii miten pelien lisäksi voidaan säilyttää pelikokemus, joka voi liittyä aikaan, tapoihin ja pelien eri päivitysversioihin.


text: ICHEG säilöö pelin viidellä tavalla:


title: Super GT -kausi 2017

text: Super GT -kausi 2017 on Super GT -sarjan 24. kausi. Kausi alkoi 9. huhtikuuta Japanin Okayamassa ja päättyy 12. marraskuuta Japanin Motegiin.


title: RPG Maker

text: RPG Maker (toisinaan myös RPG Tkool) on Enterbrainin tekemä pelinteko-ohjelmien sarja. Se on tarkoitettu pääosin tietokoneroolipelien tekemiseen.


title: RPG Maker

text: Ohjelma on julkaistu useille alustoille kuten: NEC PC-8801, NEC PC-9801, MSX2, Microsoft Windows, macOS, Linux.


title: Electronic Entertainment Expo 2017

text:
Electronic Entertainment Expo 2017 (lyh. E3 2017) oli kahdeskymmeneskolmas Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 10.–15. päivä vuonna 2017.


title: Electronic Entertainment Expo 2017

text: Tapahtuman kävijämääräksi on ilmoitettu 68 400.


title: Kenny Lynch

text: Kenny Lynch (s. 18. maaliskuuta 1938 Stepney, Lontoo, Britannia) on brittiläinen laulaja, lauluntekijä, viihdyttäjä ja näyttelijä. Hän esiintyi 1960-luvulla monenlaisissa show-esiintymisissä. Tuolloin hän oli yksi Britannian muutamista tummaihoisista poplaulajista. Hänen suurimpia hittejä ovat Britannian top 10:een yltäneet ”Up on the Roof” (1962) ja ”You Can Never Stop Me Loving You” (1963).


title: Kenny Lynch

text: Lynch on nimetty Brittiläisen imperiumin ritarikunnan upseeriksi (OBE).


title: FK AS Trenčín

text: Futbalový Klub Asociácia športov Trenčín, usein FK AS Trenčín tai AS Trenčín,on jalkapalloseura Trenčínin kaupungista, Luoteis-Slovakiasta. Seura pelaa maansa korkeimmalla sarjatasolla Corgoň Ligassa. Slovakian mestaruuden Trenčín on voittanut kausilla 2014–2015 ja 2015–2016. Slovakian Cupin seura on voittanut 2014–2015 ja 2015–2016.


title: Marco Rose

text: Marco Rose (s. 11. syyskuuta 1976) on saksalainen jalkapallovalmentaja ja entinen puolustaja. Kesäkuusta 2017 lähtien hän on toiminut FC Red Bull Salzburgin päävalmentajana.


title: Marco Rose

text: Leipzigissa syntynyt Rose pelasi juniorina kotikaupunkinsa eri seurojen organisaatiossa, ensin Rotation 1950 Leipzigissa ja 1. FC Lokomotive Leipzigssa, myöhemmin VfB Leipzigissa. Rose liittyi VfB:n edustusjoukkueeseen kesällä 1994, mutta pelasi ensin lähinnä reservijoukkueessa. Hän edusti seuraa 2. Bundesliigassa ja Regionalligassa, kunnes siirtyi kesällä 2000 Hannover 96:een.


title: Marco Rose

text: Rose edusti Hannoveria kaksi kautta 2. Bundesliigassa, mutta peliaika jäi vähäiseksi. Kaudella 2001/02 hän pääsi juhlimaan 2. Bundesliigan mestaruutta, muttei jatkanut Hannoverissa Bundesliigaan, vaan siirtyi FSV Mainziin. Mainzin paidassa Rose pääsi pelaamaan myös Bundesliigaa, kun joukkue nousi pääsarjaan kaudeksi 2004/05. Kaikkiaan Rose edusti Mainzia kahdeksan vuotta ja pelasi vielä kaksi kautta seuran reservijoukkueessa, kunnes lopetti pelaajauransa vuonna 2012.


title: Marco Rose

text: Rose aloitti valmennusuransa kesällä 2010 FSV Mainzin reservijoukkueessa Martin Schmidtin apuvalmentajana. Kahden kauden jälkeen Rose siirtyi Lokomotive Leipzigin päävalmentajaksi. Rose luotsasi Lokomotiven Regionalliga Nordostissa kymmenenneksi kaudella 2012/13. Kauden jälkeen seura vapautti Rosen tehtävistään.


title: Marco Rose

text: Heinäkuussa 2013 Rose siirtyi FC Red Bull Salzburgin organisaatioon juniorivalmentajaksi. Rose valmensi ensin kaksi kautta U16-joukkuetta ja siirtyi sitten U18-joukkueen päävalmentajaksi. Rose luotsasi joukkueensa UEFA Youth Leaguen mestariksi kaudella 2016/17.


title: Marco Rose

text: Kesäkuussa 2017 Rosesta tuli FC Red Bull Salzburgin päävalmentaja kaksivuotisella sopimuksella. Rosen johdolla Salzburg voitti viidennen perättäisen Itävallan Bundesliigan mestaruuden. Rose luotsasi seuransa menestykseen myös Eurooppa-liigassa, jossa Salzburg eteni historiallisesti aina välieriin saakka. Finaalipaikan vei seuralta lopulta Olympique de Marseille, joka voitti välieräsarjan jatkoaikamaalilla yhteismaalein 2-3.


title: HMAS Parramatta (FFH 154)

text: HMAS Parramatta (viirinumero FFH 154) on Australian laivaston Anzac-luokan helikopterifregatti.


title: HMAS Parramatta (FFH 154)

text: Alus tilattiin Tenix Defence Systemsiltä ja sen köli laskettiin 5. kesäkuuta 1999. Alus laskettiin vesille 17. kesäkuuta 2000 kumminaan luutnantti G. W. A. Langfordin tytär Jill Langford Green ja se otettiin palvelukseen 4. lokakuuta 2003.


title: HMAS Parramatta (FFH 154)

text: Alus on palveluksessa vuonna 2017.


title: HMAS Warramunga (FFH 152)

text: HMAS Warramunga (viirinumero FFH 152) on Australian laivaston Anzac-luokan helikopterifregatti.


title: HMAS Warramunga (FFH 152)

text: Alus tilattiin Tenix Defence Systemsiltä ja sen köli laskettiin 26. heinäkuuta 1997. Alus laskettiin vesille 23. toukokuuta 1998 ja se otettiin palvelukseen 31. maaliskuuta 2001.


title: HMAS Warramunga (FFH 152)

text: Alus on palveluksessa vuonna 2017.


title: Kullervo Hynynen

text: Kullervo Hynynen (s. 1954) on suomalainen fyysikko. Hän on Kanadassa Toronton yliopiston professori ja Sunnybrook-tutkimuslaitoksen johtava lääketieteellisen fysiikan tutkija.


title: Kullervo Hynynen

text: Hynynen valmistui maisteriksi Kuopion yliopistosta 1977 ja väitteli Britanniassa Aberdeenin yliopistosta 1982. Hän on pro gradusta lähtien tutkinut ultraäänen käyttöä lääketieteessä ja on kehittänyt ultraäänen käyttömenetelmän, jolla voidaan parantaa muun muassa essentiaalia vapinaa polttamalla ultraäänellä tietty kohta aivoista. Hänen työryhmässään on kehitetty myös menetelmä, jolla voidaan poistaa veri-aivoeste tilapäisesti.


title: Ihalaisten koulu

text: Ihalaisten koulu on koulu Suomessa. Koulu sijaitsee Kivikylässä, Mynämäellä. Koulussa on noin 20 oppilasta. Koulu aloitti toimintansa syksyllä 1902 Hannulan tilan päärakennuksessa. Mynämäen kunta on yrittänyt lopettaa kyläkoulua monia vuosia.


title: Turbo (videopeli)

text: Turbo () on Segan kehittämä ja julkaisema ajopeli vuodelta .


title: Turbo (videopeli)

text: Peli oli ensimmäinen lajissaan usealla tavalla, se oli muun muassa ensimmäinen kolmannen persoonan näkökulmasta kuvattu ajopeli.


title: Turbo (videopeli)

text: Pelistä on julkaistu versiot myös Colecovision ja Intellivision konsoleille.


title: Turbo (videopeli)

text: Computer and Video Games -lehti kehui pelin grafiikoita.


title: Ropivakaiini

text: Ropivakaiini (CHNO) on aromaattisiin amideihin kuuluva orgaaninen yhdiste. Yhdistettä voidaan käyttää lääketieteessä paikallispuudutteena.


title: Ropivakaiini

text: Huoneenlämpötilassa ropivakaiini on väritöntä kiteistä ainetta. Yhdiste on optisesti aktiivinen ja sen ominaiskiertokyky metanoliliuoksessa on -82. Ropivakaiini muistuttaa rakenteeltaan huomattavasti bupivakaiinia ja ainoa eroa rakenteessa on, että bupivakaiinin butyyliryhmä on korvattu propyyliryhmällä. Puudutusteholtaan ropivakaiini on hieman bupivakaiinia heikompi johtuen ropivakaiinin hieman heikommasta rasvaliukoisuudesta. Toisaalta ropivakaiinin aiheuttamat sydän- ja keskushermoston sivuvaikutukset ovat huomattavasti vähäisemmät kuin bupivakaiinilla. Ropivakaiini on korvannut bupivakaiinia erityisesti epiduraalipuudutuksissa, joissa lääkeaineen pitoisuus on suuri. Ropivakaiini aiheuttaa puudutukset sitoutumalla natriumkanaviin, mikä estää hermoimpulssien kulun. Ainetta käytetään useimmiten sen hydrokloridisuolana.


title: Ropivakaiini

text: Ropivakaiinin synteesin ensimmäisessä vaiheessa (S)-pipekoliinihappo reagoi 2,6-ksylidiinin kanssa muodostaen amidin. Tämä välituote alkyloidaan bromipropaanin avulla, jolloin muodostuu ropivakaiinia.


title: Bartolini Pickups and Electronics

text: Bartolini Pickups and Electronics on yhdysvaltalainen sähkömagneettisia mikrofoneja valmistava yritys. Bartolini valmistaa sekä aktiivisia että passiivisia mikrofoneja, etuvahvistimia ja EQ-moduleita.


title: Bartolini Pickups and Electronics

text: Yhtiön perusti Bill Bartolini Kaliforniassa vuonna 1973.


title: Bartolini Pickups and Electronics

text: Bartolinin mikrofoneja saa useiden valmistajien soittimissa valmiiksi asennettuina, ja Ibanez käyttää niitä keskihintaisissa bassokitaroissaan.


title: Crusaders FC

text: Crusaders Football Club on jalkapalloseura Belfastin kaupungista. Seura pelaa Pohjois-Irlannin korkeimmalla sarjatasolla Pohjois-Irlannin Valioliigassa. Seura on perustettu vuonna 1986 nimellä Crusaders Football and Athletic Club. Maansa mestaruuden seura on voittanut kuudesti: 1972–73, 1975–76, 1994–95, 1996–97, 2014–15 ja 2015–16.


title: HMAS Stuart (FFH 153)

text: HMAS Stuart (viirinumero FFH 153) on Australian laivaston Anzac-luokan helikopterifregatti.


title: HMAS Stuart (FFH 153)

text: Alus tilattiin Tenix Defence Systemsiltä ja sen köli laskettiin 25. heinäkuuta 1998. Alus laskettiin vesille 17. huhtikuuta 1999 ja se otettiin palvelukseen 17. elokuuta 2002.


title: HMAS Stuart (FFH 153)

text: Alus on palveluksessa vuonna 2017.


title: HMAS Ballarat (FFH 155)

text: HMAS Ballarat (viirinumero FFH 155) on Australian laivaston Anzac-luokan helikopterifregatti.


title: HMAS Ballarat (FFH 155)

text: Alus tilattiin Tenix Defence Systemsiltä ja sen köli laskettiin 4. elokuuta 2000. Alus laskettiin vesille 25. toukokuuta 2002 ja se otettiin palvelukseen 26. kesäkuuta 2004.


title: HMAS Ballarat (FFH 155)

text: Alus on palveluksessa vuonna 2017.


title: HMAS Toowoomba (FFH 156)

text: HMAS Toowoomba (viirinumero FFH 156) on Australian laivaston Anzac-luokan helikopterifregatti.


title: HMAS Toowoomba (FFH 156)

text: Alus tilattiin Tenix Defence Systemsiltä ja sen köli laskettiin 26. kesäkuuta 2002. Alus laskettiin vesille 16. toukokuuta 2003 ja se otettiin palvelukseen 10. lokakuuta 2005.


title: HMAS Toowoomba (FFH 156)

text: Alus on palveluksessa vuonna 2017.


title: HMAS Perth (FFH 157)

text: HMAS Perth (viirinumero FFH 157) on Australian laivaston Anzac-luokan helikopterifregatti.


title: HMAS Perth (FFH 157)

text: Alus tilattiin Tenix Defence Systemsiltä ja sen köli laskettiin 24. heinäkuuta 2003. Alus laskettiin vesille 20. maaliskuuta 2004 ja se otettiin palvelukseen 26. elokuuta 2006.


title: HMAS Perth (FFH 157)

text: Alus on palveluksessa vuonna 2017.


title: Always (EP)

text: Always on Michael Kisken EP, se julkaistiin 24. heinäkuuta 1996 levymerkillä Raw Power.


title: Instant Clarity

text: Instant Clarity on Michael Kisken ensimmäinen sooloalbumi, se julkaistiin vuonna 1996 levymerkillä Raw Power.


title: Kolmen caballeron paluu

text: Kolmen caballeron paluu () on Don Rosan käsikirjoittama ja piirtämä 28-sivuinen sarjakuvatarina vuodelta 2000. Suomessa se julkaistiin ensimmäistä kertaa "Aku Ankka" -lehden numeroissa 36-38/2000. Tarinassa esiintyvät piirroselokuvassa "Kolme caballeroa" esitellyt Aku Ankan ystävät José Carioca ja Panchito Pistoles.


title: Kolmen caballeron paluu

text: Vietyään Tupun, Hupun ja Lupun sudenpentuleirille Kuparikanjonin seudulle Meksikoon Aku tapaa sattumalta vanhat ystävänsä Josén ja Panchiton. Hän auttaa Panchitoa löytämään muinaisesta kaivoskaupungista suuren hopea-aarteen. Kolmikko joutuu puolustamaan löytöään lainsuojatonta Alfonso "Kultahattu" Bedoyaa vastaan.


title: SupaRed

text: SupaRed on samannimisen yhtyeen debyyttialbumi, joka julkaistiin vuonna 2003 levymerkillä Noise Records.


title: Aku Ankka pelastaa Tyhjälän joulun

text: Aku Ankka pelastaa Tyhjälän joulun (engl. "A Christmas for Shacktown") on Carl Barksin käsikirjoittama ja piirtämä 32-sivuinen sarjakuvatarina vuodelta 1951. Tarina julkaistiin alun perin "Donald Duck One Shots" -lehden numerossa 367 vuonna 1952. Suomessa se julkaistiin ensimmäistä kertaa "Aku Ankka" -lehden numerossa 12B/1956.


title: Aku Ankka pelastaa Tyhjälän joulun

text: Don Rosa on tehnyt "Tyhjälän joululle" jatko-osan nimeltä "Ensimmäinen keksintö" (2002), joka juhlisti sekä "Tyhjälän joulun" että Pelle Pelottoman ensiesiintymisen 50-vuotispäivää.


title: Aku Ankka pelastaa Tyhjälän joulun

text: Tupu, Hupu ja Lupu, Iines Ankka ja Aku Ankka päättävät järjestää köyhän Tyhjälän kaupunginosan lapsille joulujuhlan. Aku yrittää saada Roope-sedältä lahjoituksen lapsille, mutta Roope vaatii Akua keräämään puolet pyytämästään summasta itse ennen kuin Roope lahjoittaa hänelle toisen puolikkaan. Sitkeän yrittämisen jälkeen Aku onnistuu, mutta Roope ei voikaan tehdä lahjoitusta, sillä hänen rahansa ovat yllättäen vajonneet rahasäiliön pohjan läpi maanalaiseen onkaloon. Tupu, Hupu ja Lupu kuitenkin pelastavat tilanteen käyttämällä leikkijunaa rahojen kuljettamiseen takaisin tunnelia pitkin.


title: Dagbladet (1888)

text: Dagbladet oli Helsingissä vuonna 1888 ilmestynyt ruotsinkielinen sanomalehti.


title: Dagbladet (1888)

text: "Dagbladetin" julkaisija ja päätoimittaja oli edellisenä vuonna lakannutta "Helsingfors Dagbladia" pitkään toimittanut Anders Herman Chydenius. Lehti ajoi edeltäjänsä liberaalisten aatteiden lisäksi myös suomen kielen asiaa. Seitsemästi viikossa ilmestynyt "Dagbladet" sai 3 000 kappaleen levikin. Vähäisten ilmoitustulojen takia lehti osoittautui kannattamattomaksi, ja jo kolmen kuukauden kuluttua sen korvasi vanhojen dagbladilaisten julkaisema uusi "Helsingfors Dagblad". Tämäkin lehti lakkasi vuoden kuluttua.


title: Helsingfors Annonsblad (1843)

text: Helsingfors Annonsblad oli Helsingissä vuonna 1843 ilmestynyt ruotsinkielinen sanomalehti.


title: Helsingfors Annonsblad (1843)

text: Gottlieb Johnin julkaisema ja toimittama "Helsingfors Annonsblad" oli kuudesti viikossa ilmestynyt kaksisivuinen ilmoituslehti. Se ei pärjännyt kilpailussa "Helsingfors Tidningarin" kanssa ja lakkasi jo vuoden kuluttua. Simeliuksen kirjapainossa painetulla lehdellä oli reilut 150 tilaajaa.


title: I1 Super Series

text: i1 Super Series (tunnetaan myös nimellä Indian Racing League) on vuonna 2011 perustettu intialainen kilpa-autosarja. Sarjan oli tarkoitus käynnistyä tammikuussa 2012, mutta sitä lykättiin vuoteen 2013. Lopulta sarjaa ei ajettu ollenkaan.


title: I1 Super Series

text: Sarjassa oli tarkoitus ajaa Radical Sportscarsin SR3 -urheiluautoilla, jotka kiihtyvät nollasta sataan kolmessa sekunnissa.


title: I1 Super Series

text: Kaudella 2012 sarjassa olisi ollut mukana seuraavat kuljettajat.


title: Helsingfors Annonsblad (1853–1855)

text: Helsingfors Annonsblad oli Helsingissä vuosina 1853–1855 ilmestynyt ruotsinkielinen sanomalehti.


title: Helsingfors Annonsblad (1853–1855)

text: "Helsingfors Tidningarin" rinnalla ilmestynyt "Annonsblad" sisälsi etupäässä ilmoituksia, mutta myös muuta ainesta, lähinnä viihdettä. Sen julkaisija ja toimittaja oli kirjanpainaja Henrik Christian Friis. Kahdesti viikossa ilmestynyt lehti lakkasi kannattamattomana.


title: Armidale-luokka

text: Armidale-luokka on Australian laivaston neljäntoista aluksen muodostama vartiolaivaluokka, joka korvasi viidentoista 1980-luvun alussa palvelukseenotetun aluksen Freemantle-luokan. Luokan alusten tehtävinä on siviiliviranomaisten tukeminen esimerkiksi kalastuksenvalvonnassa, tullitehtävissä ja laittoman maahantulon estämisessä.


title: Armidale-luokka

text: Joulukuussa 2003 Australian puolustusministeri julkaisi pääsopimuskumppaniksi Defence Maritime services -yhtiön (DMS), joka vastaisi kahdentoista aluksen hankinnasta ja varustamisesta. Kesäkuussa 2006 tilaukseen lisättiin kaksi alusta. DMS siirsi valmistuksen alihankkijana toimivalle Austalille, joka valmisti alukset Hendersonin telakalla lähellä Freemantlea. Sopimus, jonka kustannusarvio oli 553 miljoonaa dollaria, sisälsi suunnittelun, valmistuksen ja varustamisen sekä ylläpidon viideksitoista vuodeksi. DMS takasi hankituille aluksille 3 000 merelläolopäivää vuodessa.


title: Armidale-luokka

text: Luokan aluksista kymmenen on sijoitettu HMAS Coonawarraan Darwiniin ja loput neljä HMAS Cairnsiin Cairnsiin. Niiden tehtävinä on valvoa aluetta, estää sen luvaton käyttö ja suojata alueidensa meriliikennettä. Kaksi lisähankintana ostetun aluksen tehtävänä on suojata Luoteis-Australian rannikon öljy- ja kaasuvaroja.


title: KTEL

text: KTEL (, ”Linja-autojen rahastusten yhteiskassa”) on Kreikan pitkänmatkan linja-autoliikennettä hoitava yritys. Se on 62 paikallisen linja-autoyhtiön yhteenliittymä ja perustettiin vuonna 1952. Linja-autot tunnistaa yleensä niiden vihreästä väristä.


title: KTEL

text: Linja-autoliikenne alkoi Kreikassa vuonna 1896. Liikennettä säänneltiin laeilla ensimmäisen kerran 1920-luvulla. Liikenteen ja reittien organisointi alkoi 1930-luvulla, mutta työ keskeytyi sodan ajaksi. KTEL perustettiin lailla vuonna 1952. Alun perin paikallisia yhtiöitä oli yksi jokaisessa prefektuurissa ja suuremmalla saarella, yhteensä 104 kappaletta. Linja-autoja oli alussa käytössä noin kappaletta.


title: KTEL

text: Myöhemmin yhtiöitä on yhdistelty, ja kaupunkien linja-autoliikenne on erotettu pitkänmatkan liikenteestä niin, että KTEL:in yhtiöt hoitavat vain jälkimmäistä. Yhtiöillä on lakisääteinen tehtävä hoitaa viranomaisten määräämiä reittejä, myös kaupallisesti kannattamattomia yhteyksiä. 2010-luvulla linja-autoja oli yhteensä noin kappaletta, ja KTEL hoiti noin 80 prosenttia Kreikan linja-autoliikenteestä.


title: KTEL

text: KTEL:in paikallisia yhtiöitä on 62. Niiden toiminta-alueet ovat yleensä alueyksiköitä tai esimerkiksi suuria saaria, ja ne on nimetty alueensa mukaan. Yhtiöt ovat:


title: Anek Lines

text: Anek Lines () on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä.


title: Anek Lines

text: Anek Lines perustettiin Chaniássa vuonna 1967. Yhtiö listautui Ateenan pörssiin vuonna 1999.


title: Anek Lines

text: Anek Linesin laivastoon kuuluu yhdeksän alusta (vuonna 2017):


title: Anek Lines

text: Vuokrattu muille yhtiöille


title: Anek Lines

text: Poissa käytöstä


title: Anek Lines

text: Anek Linesin reitit yhdistävät Manner-Kreikan Kreetaan ja eräisiin Kykladien ja Dodekanesian saariin, sekä Italiaan (vuonna 2017).


title: Anek Lines

text: Pireus – KreetaKykladit ja DodekanesiaKreikka – Italia


title: Blue Star Ferries

text: Blue Star Ferries on kreikkalainen laivanvarustamo, joka operoi matkustajaliikenteessä Egeanmerellä. Sen omistaa Attica Group, joka omistaa myös Superfast Ferries -varustamon. Varustamot tekevät yhteistyötä reiteillä.


title: Blue Star Ferries

text: Blue Star Ferries perustettiin vuonna 1965 nimellä "Strintzis Lines". Attica Group osti suuren osuuden varustamosta, ja sen uudeksi nimeksi tuli Blue Star Ferries vuonna 2000.


title: Blue Star Ferries

text: Blue Star Ferriesin laivastoon kuuluu kahdeksan alusta (vuonna 2017). Kaikki alukset ovat Kreikan lipun alla.


title: Blue Star Ferries

text: Blue Star Ferries liikennöi Egeanmeren alueella noin 37 satamaan. Reitit yhdistävät Pireuksen, Kykladit, Dodekanesian, Pohjoisen Egean saaret sekä Kreetan (vuonna 2017).


title: Blue Star Ferries

text: Pireus – KreetaPireus – KykladitPireus – Dodekanesia


title: Blue Star Ferries

text: Pireus – Pohjoisen Egean saaret


title: Hellenic Seaways

text: Hellenic Seaways on kreikkalainen laivanvarustamo, joka operoi matkustaja- ja rahtilauttaliikenteessä pääasiassa Egeanmerellä. Sen omistaa Minoan Lines -varustamo. Yrityksen pääkonttori on Pireuksessa.


title: Hellenic Seaways

text: Hellenic Seaways -varustamo perustettiin vuonna 2005 yhdistämällä varustamot Minoan Flying Dolphins ja sen tytäryhtiöt Hellas Flying Dolphins, Hellas Ferries, Saronikos Ferries ja Sporades Ferries. Minoan Flying Dolphins / Hellas Ferries oli toiminut vuodesta 1999.


title: Hellenic Seaways

text: Hellenic Seawaysin laivastoon kuuluu 18 alusta (vuonna 2017). Niihin lukeutuu perinteisiä auto- ja rahtilauttoja sekä nopeita katamaraaneja ja kantosiipialuksia. Kaikki alukset ovat Kreikan lipun alla.


title: Hellenic Seaways

text: Perinteiset lautat


title: Hellenic Seaways

text: Highspeed-katamaraanit


title: Hellenic Seaways

text: Flyingcat-katamaraanit


title: Hellenic Seaways

text: Flying Dolphin -kantosiipialukset


title: Hellenic Seaways

text: Hellenic Seaways liikennöi Egeanmeren alueella noin 35 satamaan. Reitit yhdistävät ennen kaikkea Pireuksen, Argo-Saroniset saaret, Kykladit, Kreetan (Iraklion), Sporadit, Pohjoisen Egean saaret sekä Egeanmeren pohjoisrannikon (Kavála) (vuonna 2017). Lisäksi yhtiö liikennöi rahtiliikennettä Joonianmerellä ja Adrianmerellä. Reitit eivät kata Dodekanesiaa eivätkä Jooniansaaria. Yhteyksiä ja vuoroja on eniten kesäkaudella.


title: Hellenic Seaways

text: KykladitPohjoisen Egean saaretArgo-Saroniset saaretSporaditRahtireitit


title: Finska Veckobladet

text: Finska Veckobladet oli Helsingissä vuosina 1887–1888 ilmestynyt ruotsinkielinen sanomalehti.


title: Finska Veckobladet

text: Anna Edelheimin julkaisema ja toimittama "Finska Veckobladet" oli vapaakirkollisten piirien äänenkannattaja. Sen taustavoimiin kuuluivat muun muassa Edvard Björkenheim ja F. W. Lönnbeck. Lehti käsitteli etupäässä hengellisiä kysymyksiä, mutta sisälsi myös uutisia ja muuta aineistoa. Levikiltään pieni "Finska Veckobladet" lakkasi vuoden 1888 lopussa. Sen rinnalle perustettu "Suomen Viikkolehti" jatkaa yhä ilmestymistään.


title: Minoan Lines

text: Minoan Lines on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä.


title: Minoan Lines

text: Minoan Linesin omistaa italialainen Grimaldi Group. Hellenic Seaways -varustamo on Minoan Linesin tytäryhtiö.


title: Minoan Lines

text: Minoan Lines on perustettu vuonna 1972. Yhtiö listattiin Ateenan pörssiin vuonna 1998. Grimaldi Group hankki enemmistön yhtiöstä vuonna 2008.


title: Minoan Lines

text: Minoan Linesin nimi viittaa Kreetan minolaiseen kulttuuriin ja sen logo perustuu Knossoksen niin kutsuttuun Liljaprinssi-freskoon.


title: Minoan Lines

text: Minoan Linesin laivastoon kuuluu kuusi alusta (vuonna 2017).


title: Minoan Lines

text: Vuokrattu Grimaldi Groupilta


title: Minoan Lines

text: Vuokrattu toisille yhtiöille


title: Minoan Lines

text: Minoan Linesin reitit yhdistävät Manner-Kreikan Kreetaan Egeanmerellä sekä Italiaan Adrianmerellä. Adrianmeren reittejä operoi emoyhtiö Grimaldi Group.


title: Minoan Lines

text: Pireus – KreetaKreikka – Italia


title: Superfast Ferries

text: Superfast Ferries on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä. Sen omistaa Attica Group, joka omistaa myös Blue Star Ferries -varustamon. Varustamot tekevät yhteistyötä reiteillä.


title: Superfast Ferries

text: Superfast Ferriesin laivastoon kuuluu neljä alusta (vuonna 2017).


title: Superfast Ferries

text: Superfast Ferriesin reitit yhdistävät Manner-Kreikan Italiaan sekä eräisiin Kykladien ja Dodekanesian saariin (vuonna 2017).


title: Superfast Ferries

text: Kreikka – ItaliaKykladit ja Dodekanesia


title: Kalapuro

text: Kalapuro on 1800-luvulta peräisin oleva tila Tuovilanlahden kylässä Maaningalla. Tila toimii nykyään museona.


title: Kalapuro

text: Kalapuro on erotettu Törmälän maista Mykkäsille. Mykkäset rakensivat päärakennuksen, joka käsitti alun perin tuvan, kamarin ja porstuan. Ananias Mykkänen myi tilan talollinen Heikki Luomelle, joka puolestaan myi tilan Taavetti Luomelle (myöh. Taavetti Virtala). Tila on ollut Virtalan suvulla 1800-luvun lopulta alkaen. Taavetti Virtala (3.5.1893 – 1989) laajensi rakennusta noin vuonna 1914. Vuonna 2016 Tuovilanlahden seudun nuorisoseura ja Aarne Virtalan perikunta tekivät vuokrasopimuksen, jolla kiinteistö siirtyi nuorisoseuran käyttöön. Rakennuksia on kunnostettu perinteitä kunnioittaen.


title: Kalapuro

text: Kalapuron päärakennuksen vanhimmat osat ovat tupa ja eteinen, jotka ovat peräisin 1880-luvun loppupuolelta. Tupa on toiminut alkuaan savutupana. Talon toinen pääty eli keittiö ja sali on rakennettu 1914. Päärakennus on entistetty suurelta osin.


title: Kalapuro

text: Pihapiirissä sijaitsevat eloaitta ja vaateaitta, vanha talli, piikojen aitta sekä riihi, jotka kaikki ovat peräisin 1800-luvulta. Uusi navetta on rakennettu vuonna 1934 ja sauna 1950-luvulla.


title: Vestra Nyland

text: Vestra Nyland oli Tammisaaressa vuosina 1881–1882 ilmestynyt ruotsinkielinen sanomalehti.


title: Vestra Nyland

text: Theodor Neoviuksen julkaisema ja toimittama "Vestra Nyland" oli Tammisaaren ensimmäinen sanomalehti. Kerran viikossa ilmestynyt lehti painettiin pankinjohtaja J. F. Grönroosin kirjapainossa. "Vestra Nyland" oli hengeltään vapaamielinen paikallislehti, joka vältti polemiikkia kieli- ja kansallisasioissa. Lehden levikki jäi 250 kappaleeseen, ja vuoden 1882 lopussa se lakkasi kannattamattomana. Tilalle perustettiin ruotsinmielisempi "Ekenäs Notisblad".


title: Nuiva manifesti

text: Nuiva Manifesti oli 2010 julkistettu, monikulttuurisuuden vastainen ja Suomen silloista maahanmuuttopolitiikkaa arvostellut poliittinen ohjelmajulistus. Manifesti julkistettiin Suomen vuoden 2011 eduskuntavaalien alla. Allekirjoittaneet olivat kaikki silloisia tai tulevia perussuomalaisen puolueen vaikuttajia.


title: Ranto

text: Ranto voi tarkoittaa:


title: Jaakko Kangasjärvi

text: Jaakko Sakari Kangasjärvi (s. ) on kasvibiologian professori Helsingin yliopistolla (vuodesta 2003). Vuonna 2016 hän oli eräs viitatuimpia kasvi- tai eläintieteilijöitä maailmassa.


title: Jaakko Kangasjärvi

text: Hän kirjoitti ylioppilaaksi Rauman Lyseon lukiosta vuonna 1979. Hän valmistui Oulun yliopistosta luonnontieteen kandidaatiksi 1984, filosofian kandidaatiksi 1986 ja filosofian lisensiaatiksi 1990. Hän teki jatko-opintoja ja toimi tutkijana Yhdysvalloissa Minnesotan yliopistossa vuosina 1988–1991, ja valmistui siellä tohtoriksi (PhD) vuonna 1991. Nänet nimitettiin Kuopion yliopiston kasvimolekyylibiologian dosentiksi 1996, Helsingin yliopiston kasvifysiologian dosentiksi 2002 (2003 professoriksi) ja Turun yliopiston kasvigenetiikan dosentiksi 2003.


title: Jaakko Kangasjärvi

text: Kasvitieteilijä Kangasjärvi työskenteli Oulun yliopiston perinnöllisyyden ja kasvitieteen laitoksen assistenttina ja tuntiopittajana vuosina 1984–1986. Hän oli Kuopion yliopiston kasvitieteellisen puutarhan amanuenssi 1987–1991, erikoistutkija ja yliassistentti Kuopion yliopiston ekologian ja ympäristötieteiden laitoksella 1992–1994 sekä Pohjois-Savon ympäristökeskuksen tutkimuspäällikkö 1995–1997. Helsingin yliopiston biotekniikan instituutin ryhmänjohtajana tohtori Kangasjärvi toimi vuodet 1997–2001. Hän toimi kasvifysiologian ja molekyylibiologian professorina Turun yliopiston biologian laitoksella vuosina 2001–2003. Helsingin yliopiston professuurin aikana hän oli vierailevana tutkijana myös Kuningas Saudin yliopistossa Saudi-Arabiassa vuosina 2014–2016.


title: Jaakko Kangasjärvi

text: Helsingin yliopistossa Kangasjärven tutkimusryhmän kiinnostuksen kohteena ovat olleet erityisesti kasvien stressikokemukset ja niihin liittyvien solutason stressisignaalien välitysmekanismien selvittäminen. Reaktiivisilla happiyhdisteillä (ROS-yhdisteet, kuten happiradikaaleilla ja vetyperoksidilla) on tässä viestinnässä merkittävä rooli. Web of Sciencen yli 33 000 julkaisun seurantaan pohjautuvan vertailun perusteella hän oli vuonna 2016 eräs maailman ja Helsingin yliopiston siteeratuimmista bio- ja ympäristötieteilijöistä. Hänet luokiteltiin maailman 13. siteeratuimmaksi kasvi- tai eläintieteilijäksi.


title: Jaakko Kangasjärvi

text: Professori Kangasjärvi on ollut Suomalaisen Tiedeakatemian jäsen vuodesta 2012 lähtien.


title: F. V. Jalander

text: Fredrik Wilhelm Jalander (27. syyskuuta 1844 Oulu – 22. marraskuuta 1890 Helsinki) oli suomalainen lennätinpäällikkö, hovineuvos ja sanomalehtimies.


title: F. V. Jalander

text: Jalanderin vanhemmat olivat Oulun postikonttorin konttorikirjuri Gustaf Fredrik Jalander (1807–1857) ja Matilda Bäckman (k. 1866).


title: F. V. Jalander

text:
Jalander oli lennätinpäällikkönä Tampereella vuosina 1881–1884, ja hän toimi samalla vuonna 1881 perustetun Aamulehden päätoimittajana. Tämän jälkeen Jalander siirtyi ensin Helsinkiin ja sitten Viipuriin kennätinpäälliköksi, ja hän oli Viipurin Sanomat -lehden päätoimittajana 1886–1887. Jalander asui viimeiset vuotensa Helsingissä. Hän perusti täällä "Uusi Suomi" -nimisen lehden, josta ilmestyi kuitenkin vain näytenumero.
Fredrik Wilhelm Jalander oli naimisissa Thecla Alexandra Forssellin kanssa. Heidän poikiaan olivat kenraalimajuri, maaherra Bruno Jalander ja apteekkari Yrjö Wilhelm Jalander.


title: F. V. Jalander

text: Fredrik Jalander kirjoitti juutalaisvastaisia kirjoituksia, joita on myöhemmin julkaistu uudelleen Tapparamiehessä ja Siniristissä.


title: Jalander

text: Jalander voi tarkoittaa:


title: Nine Parchments

text: Nine Parchments on Frozenbyten toimintapeli, joka on julkaistu vuonna 2017 Nintendo Switch, PlayStation 4, Windows ja Xbox One -alustoille. Peli on julkaistu Steam-palvelussa 5. joulukuuta 2017.


title: Nine Parchments

text: Peli on fantasiamaailmaan sijoittuva yhteistyö-räiskintäpeli.


title: Nine Parchments

text: Pelin Nintendo Switch -versiolla on Game Rankings -kerääjäpalvelussa 68.20% pisteytys.


title: Place Vendome (albumi)

text: Place Vendome on samannimisen yhtyeen debyyttialbumi, joka julkaistiin vuonna 2005 levymerkillä Frontiers Records.


title: Streets of Fire (albumi)

text: Streets of Fire on Place Vendomen toinen albumi, se julkaistiin vuonna 2009 levymerkillä Frontiers Records.


title: Ovela Roope-setä

text: Ovela Roope-setä (engl. "Only A Poor Old Man") on Carl Barksin käsikirjoittama ja piirtämä sarjakuvatarina vuodelta 1951. Se julkaistiin alun perin "Donald Duck One Shots" -lehden numerossa 386 vuonna 1952. Suomessa se nähtiin ensimmäistä kertaa "Aku Ankka" -lehden numerossa 9B/1954.


title: Ovela Roope-setä

text: "Ovela Roope-setä" on ensimmäinen tarina, jossa Roopen nähdään uivan rahoissaan.


title: Ovela Roope-setä

text: Roope Ankka saa selville, että Karhukopla aikoo ryöstää hänen rahansa. Yhdessä Aku Ankan sekä Tupun, Hupun ja Lupun kanssa hän piilottaa omaisuutensa syrjäisen järven pohjaan. Karhukopla pääsee kuitenkin pian selville piilosta ja aloittaa operaation järven vesimassoja pidättelevän padon tuhoamiseksi.


title: Thunder in the Distance

text: Thunder in the Distance on Place Vendomen kolmas albumi, se julkaistiin vuonna 2013 levymerkillä Frontiers Records.


title: Close to the Sun

text: Close to the Sun on Place Vendomen neljäs albumi, se julkaistiin vuonna 2017 levymerkillä Frontiers Records.


title: Kiske/Somerville

text: Kiske/Somerville on samannimisen duon debyyttialbumi, se julkaistiin vuonna 2010 levymerkillä Frontiers Records.


title: City of Heroes (albumi)

text: City of Heroes on Kiske/Somerville duon toinen albumi, se julkaistiin vuonna 2015 levymerkillä Frontiers Records.


title: Porsche Team

text: Porsche Team (virallisesti Porsche LMP Team) on saksalainen autourheilutalli, joka kilpailee FIA World Endurance Championship -sarjassa LMP1-luokassa.


title: Enis Berberoğlu

text: Enis Berberoğlu (s. 1956 Istanbul, Turkki) on turkkilainen kansanedustaja. Hän edustaa oppositiossa olevaa keskustavasemmistolaista Tasavaltalaista kansanpuoluetta (CHP).


title: Enis Berberoğlu

text: Berberoğlu aloitti uransa toimittajana vuonna 1981. Vuosina 2009−2014 hän toimi Hürriyet-sanomalehden päätoimittajana. Vuonna 2014 CHP-puolue valitsi hänet ehdokkaaksi ja CHP:n mediasuhteista vastaavaksi varapuheenjohtajaksi. Vuonna 2015 Berberoğlu valittiin kansanedustajaksi Istanbulin äänestysalueelta parlamenttivaaleissa kesäkuussa ja jälleen, kun vaalit järjestettiin uudelleen marraskuussa.


title: Enis Berberoğlu

text: 16. kesäkuuta 2017 tuomioistuin tuomitsi Berberoğlun vakoilusta 25 vuodeksi vankilaan. Syytteen mukaan Berberoğlu syyllistyi vakoiluun, koska hän toimitti Cumhuriyet-sanomalehdelle videon, jossa Turkin tiedustelupalvelu toimitti aseita Syyriaan. Cumhuriyetin julkaisi toukokuussa 2015 artikkelin, jonka mukaan Turkin tiedustelupalvelun omistamat rekat toimittivat aseita ja ammuksia Syyriaan.


title: Enis Berberoğlu

text: Tuomio on ensimmäinen kerta, kun CHP:n kansanedustaja tuomitaan Turkin vallankaappausyrityksen jälkeisissä puhdistuksissa.


title: Andreas Seidl

text: Andreas Seidl (s. 6. tammikuuta 1976 Passau) on saksalainen FIA World Endurance Championship -sarjassa kilpailevan Porsche Team -tallin tallipäällikkö.


title: Andreas Seidl

text: Aiemmin Seidl on työkennellyt Formula 1:sissä BMW Sauberilla ja DTM -sarjassa BMW:llä.


title: Fritz Enzinger

text: Fritz Enzinger (s. 15. syyskuuta 1956 Oberwölz Stadt) on itävaltalainen Porschen varatoimitusjohtaja sekä FIA World Endurance Championship -sarjassa kilpailevan Porsche Team -tallin hallituksen puheenjohtaja.


title: Fritz Enzinger

text: Enzinger on naimisissa ja hänellä on tytär. Nykyisin hän asuu Stuttgartissa Saksassa.


title: Naisten Liiga -kausi 2017

text: Naisten Liiga -kausi 2017 oli vuonna 2006 perustetun Naisten Liigan 11. kausi ja kaikkiaan 47. kerta, jolloin jalkapallon naisten Suomen mestaruus ratkaistiin. Kauteen lähdettäessä hallitseva mestari oli PK-35 Vantaa ja sarjanousijoita GBK sekä JyPK.


title: Naisten Liiga -kausi 2017

text: Vuonna 2017 Suomen mestaruuden voitti FC Honka, jolle mestaruus oli kaikkien aikojen neljäs. Naisten Ykköseen putosi GBK ja liigaan nousi TiPs.


title: Naisten Liiga -kausi 2017

text: Naisten Liigan kausi 2017 pelattiin kymmenen joukkueen kaksinkertaisena alkusarjana, jonka jälkeen kuusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet lasketiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2018 ja kolmas karsi liigapaikastaan Ykkösen toiseksi sijoittuneen kanssa.


title: Naisten Liiga -kausi 2017

text: GBK putosi Naisten Ykköseen.


title: Naisten Liiga -kausi 2017

text: ONS säilyi Naisten Liigassa yhteismaalein 5–2.


title: Naisten Liiga -kausi 2017

text: Naisten Liigan kuukauden pelaajan valitsee Jalkapallon Pelaajayhdistys.


title: Murat Sabuncu

text: Murat Sabuncu (s. 1971 Istanbul, Turkki) on turkkilainen toimittaja. Hän on Cumhuriyet-sanomalehden päätoimittaja.


title: Murat Sabuncu

text: Sabuncu opiskeli mediatutkimusta "Istanbul Commerce University" -yliopistossa valmistuen maisteriksi. Hän aloitti uransa Milliyet-lehdessä talousvalmentajana ja kolumnistina. Sittemmin Sabuncu toimi Tempo-iltapäivälehdessä ja Fortune Turkeyn päätoimittajana. 21. elokuuta 2014 Sabuncu aloitti Cumhuriyetin toimituksessa koordinaattorina ja siirtyi 1. syyskuuta 2016 päätoimittajaksi, kun aiempi päätoimittaja Can Dündar oli tuomittu kuudeksi vuodeksi vankilaan. Dundar oli julkaissut tietoja Turkin toimista Syyrian sisällissodassa, jotka valtio luokitteli valtionsalaisuuksiksi.


title: Murat Sabuncu

text: Sabuncu oli mukana perustamassa turkkilaista lehdistön riippumattomuutta ajavaa toimittajajärjestö P24:sta.


title: Murat Sabuncu

text: 31. lokakuuta 2016 Turkin poliisi pidätti Sabuncun ja 12 muuta Cumhuriyetin toimitukseen tai johtoon kuuluvaa ihmistä sekä tutki lehden toimittajien ja johdon koteja. Cumhuriyet on Turkin viimeisiä riippumattomia lehtiä. Syyttäjän mukaan pidätettyjen epäiltiin tehneen rikoksia kurdisissien ja "gülenistisen terrorijärjestön" puolesta, jota pääministeri Erdoğan syyttää heinäkuun 2016 vallankaappausyrityksestä. Syyttäjänviraston mukaan Cumhuriyertin johtoa ryhdyttiin tutkimaan elokuussa, koska epäiltiin, että lehti oikeuttaa vallankaappausyrityksen jutuissaan. Turkin johto on julistanut Fethullah Gülenin kannattajat yhteiskunnan vihollisiksi ja terroristeiksi. Sabuncu on ollut pidätettynä lokakuusta asti. Hän sai kuulla syytteensä viiden kuukauden pidätettynä olon jälkeen. Syytteet nostettiin 8 kuukauden kuluttua pidätyksen alkamisesta.


title: Murat Sabuncu

text: Oikeudenkäynti alkoi 24. heinäkuuta 2017. Samana päivänä oikeustalon turvallisuustoimi takavarikoi osan asiakirjoista, joita Sabuncun oli tarkoitus käyttää kuulemisessa, joten kuuleminen siirtyi ainakin vuorokaudella. Syytettynä ovat Sabuncun lisäksi 16 muuta Cumhuriyetin toimittajaa. Toimittajia syytetään terroristien tukemisesta ja suojelemisesta, osallistumisesta ”käsitysten muovaamisoperaatioon” tarkoituksenaan aloittaa "epäsymmetrinen sodankäynti” Erdoğania vastaan, ”työhön liittyvän aseman väärin käyttämisestä” ja ”vapaan ilmaisun rajojen ylittämisestä”, koska he julkaisivat videon, jossa Turkki välittää Yhdysvaltain salaista asetoimitusta Isisille Syyriaan, vaikka Turkin selityksen mukaan kyseessä oli humanitäärisen avun antaminen.


title: Luettelo televisiosarjan Pikku ponit jaksoista

text: Tämä on luettelo televisiosarjan Pikku ponit jaksoista.


title: USS Fitzgerald

text: USS Fitzgerald (runkonumero DDG-62) on Yhdysvaltain laivaston vuonna 1995 palvelukseenotettu Arleigh Burke -luokan ohjushävittäjä.


title: USS Fitzgerald

text: Alus tilattiin Bath Iron Worksilta Bathista Mainesta, missä köli laskettiin 9. helmikuuta 1993. Alus kastettiin 29. tammikuuta 1994 ja otettiin palveluskäyttöön 14. lokakuuta 1995 Newportin laivastotukikohdassa Rhode Islandilla.


title: USS Fitzgerald

text: Alus lähti 17. helmikuuta 2017 Jokosukasta normaalille koulutuspurjehdukselle ja se saapui 21. helmikuuta Guamille Apan satamaan, jossa alus tankattiin. Alus osallistui Multi-Sail 17 -harjoitukseen helmikuun lopulla aluksi satamavaiheeseen ja 6.-10. maaliskuuta avomerivaiheeseen.


title: USS Fitzgerald

text: Alus lähti harjoituksen päätyttyä Etelä-Kiinan merelle ja se kiinnittyi 1. huhtikuuta Alava-laituriin Subic Bayssä Filippiineillä. Alus oli 10. huhtikuuta Sasebossa Japanissa, mistä se lähti seuraavana päivänä. Alus läpäisi satamasta lähdettyään Korean salmen matkaten pohjoiseen.


title: USS Fitzgerald

text: Alus harjoitteli yhdessä Japanin meri-itsepuolustusvoimien Chokain kanssa Japaninmerellä 25.-26. huhtikuuta. Alus palasi 12. toukokuuta Saseboon kiinnittyen laituriin 1 Juliet Basin Wharfiin, jossa se oli kahdentoista päivän levon ajan. Saapumispäivänä komentajakapteeni Bryce A. Benson vapautti komentajakapteeni Robert E. Shun aluksen päällikön tehtävästä, jolloin Bensonista tuli aluksen viidestoista päällikkö.


title: USS Fitzgerald

text: Alus liittyi 1. kesäkuuta lentotukialusten "USS Ronald Reaganin" ja "USS Carl Vinsonin" yhdistettyihin taisteluosastoihin Korean niemimaan itäpuolella järjestettyyn PHOTOEX-harjoitukseen. Alus kiinnittyi kesäkuun alussa Jokosukassa laituriin 12 oltuaan merellä kolme ja puolikuukautta.


title: USS Fitzgerald

text: Alus lähti 16. kesäkuuta merelle ja sen vasempaan kylkeen törmäsi seuraavana päivänä kello 02.40 paikallista aikaa Filippiinien lipun alla purjehtinut kuivarahtialus "AXC Crystal" noin kymmenen meripeninkulmaa kaakkoon Shizuokan prefektuurin Shimodasta. Hävittäjä kärsi suuret vauriot ja aluksen päällikkö Benson toimitettiin Jokosukaan laivaston sairaalaan saamaan hoitoa. Aluksen miehistöstä on seitsemän kateissa.


title: Vyötä kupeesi ja tule!

text: Vyötä kupeesi ja tule! on Joose Keskitalon kuudes studioalbumi, joka julkaistiin 15. helmikuuta 2012 levymerkillä Helmi Levyt. Se on viimeinen Kolmas Maailmanpalo -taustayhtyeen kanssa tehty albumi, jonka julkaisun jälkeen yhtye hajosi. Albumi on sävyltään alakuloinen ja haikea teos.


title: Vyötä kupeesi ja tule!

text: Albumi debytoi Suomen virallisen listan sijalla 49, mutta nousi seuraavalla listaviikolla sijalle 23. Albumi pysyi listalla yhteensä neljä viikkoa. Äänilevyjen erikoisliike Levy-Eskot valitsi albumin kuukauden albumiksi maaliskuussa 2012.


title: Vyötä kupeesi ja tule!

text: Albumi sai hyvän vastaanoton. Desibelin Heikki Väliniemi sanoi Keskitalon saattavansa kuulijansa hypnoosiin groteskilla ilmaisullaan, sortumatta kuitenkaan paatokselliseen shokeeraamiseen lakonisen ja karismaattisen tulkintatapansa ansiosta. Kansan Raamattuseuran arvioija antoi albumille neljä tähteä viidestä, ja kehoitti kuuntelijaansa ”haistattamaan huilut omille ennakkoluuloilleen", ja antaa Keskitalolle tilaisuus. Verkkomedia Nuorgamin Joonas Kuisma piti albumia ensikuuntelulla vieraannuttavana ja karkoittavana, mutta lunastavan odotukset ajan kanssa. Hän antoi albumille arvosanan 84/100, vaikka piti sitä Keskitalon korpuksenomaisen laajaan tuotantoon verraten heikompana, silti ainutlaatuisena kokonaisuutena. Rumban Annastiina Airaksinen piti albumia keskittymistä vaativana albumina. Hän kuvaili Keskitaloa helposti lähestyttäväksi ja turvalliseksi artistiksi, joka osaa ajoittain myös ärsyttää laahauksellaan sekä kappaleiden tarttumapinnan olemattomuudella. Soundin Antti Luukkanen piti albumia pettymyksenä, mutta antoi tästä huolimatta albumille neljä tähteä viidestä suhteettomien odotusten valossa.


title: Vyötä kupeesi ja tule!

text: Kaikki kappaleet säveltänyt, sanoittanut ja sovittanut Joose Keskitalo, ellei toisin mainittu.


title: Juri Lobanov

text: Juri Terentjevitš Lobanov (, 29. syyskuuta 1952 Stalinabad, Tadžikistanin SNT – 1. toukokuuta 2017) oli Neuvostoliittoa edustanut ratameloja, olympiavoittaja ja maailmanmestari.


title: Juri Lobanov

text: Lobanov voitti kanadalaiskaksikkojen 1000 metriltä olympiakultaa Münchenissä 1972 ja olympiapronssia Moskovassa 1980. Hän voitti urallaan myös useita maailmanmestaruuksia ja muita MM-mitaleja, muun muassa Tampereelta 1973. Lobanov kuoli 64-vuotiaana 1. toukokuuta 2017.